Eg.-NY:§ 


VIT 4 


RENÉE NYERT EV 


KERESZTÉNY MAGVETŐ 


XXXIV. €Uf, 1899. Martius—Aprilis 9-ik füzet. 


A keresztény hierarchiáról Masudi szerint. 


Masudi X. évszázbeli tudós arab történész és földrajziró (megh. 
9956-ban v. 957-ben Kr. u.) Morúg al-dzahab cz. nagy művében 
több helyen szól a keresztényekről, a kereszténység terjedéséről, a 
különböző keresztény hitfelekezetekről, különösen a keleti keresz- 
tényekről, a nestorianusokról és jakobitákról s ezek vallástételeiről. 

Mi jelen czikkünkben a keresztény hierarchiáról való nézetét 
fogjuk hű fordításban közölni, melyet emlitettem nagy müve VIII. 
fejezetében fejtett ki, s fogjuk az érdekes szöveget nehány jegyze- 
tünkkel kisérni. Mielőtt azonban áttérnénk a szövegre, bevezetésül 
a sjabeusokról s Kharán városáról fogunk röviden szólani. 

Mas udi Budásf-ot tartja a sjabeismus megalapítójának, a ki 
Tahmuret (Tahomers)! perzsa mythikus király uralkodása idejében 
tünt fel, s ezeket irja tantételeiről: a nemesség eredete — Budásf 
szerint, — a tökéletes jóság s az élet elvoka (szószerint bányája, 
mintegy : az élet kincsének bányája) a magas égben réjlik, és a 
majd előtünő, majd eltünő csillagok s azoknak pályáikból váló ki- 
mozdulása, a térben való mozdulatok, együtt állások vagy elválások 
az égi pálya valamelyik pontján, oka mind azoknak, a melyek a 
világon történnek, (igy) az élet hosszú vagy rövid voltának, az egy- 
szerü elemek? összetételének, vagy elszéledésének, az alakok befeje- 


" zésének, a tengerek apályának és dagályának. A bolygókban s 


pályáikban helyezte az általános vezetés főtényezőjét (szószerint a 
nagy kormányzatot). Még más tantétei is vannak, melyeknek elő- 
adása azonban tulhaladná kivonatunk határát. E tanaival feles- 


. számú gyenge eszü embert tévesztett meg. Ugy mondják, hogy 


Budaásf alapitotta meg a Waráni-ak és kimari-ak s"abeismusát ; utób- 
biak tantételei nem egyeznek (teljesen) előbbeniekével stb. ? 

Az égi testek imádása igen régi s felnyulik az emberiség 
őstörténetének kezdetéig, mint a hogy erről a legrégibb assyr, baby- 


1 Sabur nevü városban lakott. 
2 Arabul basítátűn a. m. elera. 
3 L. a XXI.-ik fejezetet. 


Keresztény Magvető 1899. 

loniai s aegyiptomi emlékek tanuskodnak. Mózes V. k. IV.-ik 


részének 19. v.-ben igy szól: 52 pedig fel ne emeljed a" te szemc- 
idet az égbe, hogy látván ott a? napot és holdat, és a tsillagokat, az 
égnek minden seregeit, meg ne tsalattassál, és meg ne hajtsad maga- 
dat azoknak, és ne tiszteljed azokat, melyeket af te Urad Istened 
közlött minden népekkel, kik az egész ég alatt vagynak. A következő 
fejezet 8-dik v.-ben pedig ezeket rendeli: Ne tsinálj magadnak semmi 
faragott képet, vagy valami hasonlatosságot azok közül, mellyek vagy 
fenn az égben vagynak, vagy a? mellyek a" földön vagynak, vagy a 
mellyek a? föld alatt a? vizben vagynak. 

Masudi szerint H7arrán Wásith és Basjra közt fekszik "Irák- 
ban, tavak és mocsárok közelében.! Kharán, görögül Karrhai, syrül 
Khoron, ős régi város, melyről már Mózes első könyvében is szó 
van, úgy mint a többi közt 7Tháré-ról mondatik, hogy Ábrám fiá- 
val együtt Káldeának Ur nevű városából Kharánba ment, s ott 
maradának, a hol 7Tháré aztán meg is halt.? Kharán városa Mesopo- 
tamiában, az Euphrat egyik mellékfolyója partján fekszik, mely várost 
még mai nap is igy nevezik. I. Selenkos, ki az Euphrat partján 
Nikephorion görög várost alapitotta, Kharánba is rendelt telepeseket 
s itt már a régi időtől fogva különböző népek és müveltségi áram- 
latok érintkeztek s vegyültek össze. 

Ur Kasdim-ban (déli Babyloniában) Ábrám, mint Maimonides- 
nél olvassuk," az álló- és bolygó csillagok imádói közt töltötte 
gyermekkorát; atya, anyja s az egész nép csillagimádók voltak s 
velök együtt ő is az volt. , Figyelme azonban mindenre kiterjedt s 
mindenről elmélkedett, a mig végre megtalálta az igazság utját s 
józan esze felismerte a való törvényt. Megismerte, hogy egy az 
Isten, egy mozgatja a bolygókat, teremtette a mindenséget, és hogy 
rajta kivül nincsen más Isten". Lehet, hogy éppen Tháré Ábrám 
atya s ennek törzse gyökereztették meg Kharánban az égi testek 
cultusát, de sokkal valószinübbnek látszik, hogy ez ott már azelött 
is megvolt. Maimonides szerint negyven éves volt Ábrám, mikor 
teremtőjét megismerte; a rabbin irodalomban szó van a sabeismus 
hiveivel felvett vitájáról. 


ST AISTOT 
sa Öyebú Ég ; 
" L. Maimonides értekezése a Mózes előtt létezett bálványimádásról" 


cz. czikkemet, megj. a , Keresztény Magvető XXXII. évf, I. füzetében, 
SZD O 


. 

Masudi emlitett nagy munkája III. fejezetében irja, hogy a 
"Nimrod idejében vette kezdetét a tüz- és csillagimádás s erre vonat- 
kozólag különböző szertartások állapítattak meg". 

E megjegyzések előre bocsátása után immár reá térhetünk tulaj- 
donképpeni tárgyunkra, mely, mint mondók, Mag udi nagy műve VIII. 
fejezetében foglaltatik. Az eredeti szöveg forditása igy hangzik : 

A barráni s"abeusok? a kik az (ottani) görög pórnép számá- 
ból valók s a régi bölcsészek söpredékét alkotják, templomaikban a 
papságot " a kilencz égi körnek megfelelőleg rendezték el; a főpap 
czime. ras kumra (a papokfeje, NNa21D Ww: a héber komer a bálvány- 
imádók papját jelenti, a syr kumró minden papról mondható). A 
keresztények, a kik utánok következtek, hierarchiájokban a s"abeusok 
módját követték s a papság különböző rendjeit altaat-nak nevezék. 
Ezek első (illetőleg alsó) foka as?" — s/alat (lat. ostiarius , portás"); 
második foka aghs"at  (avayvóorra, ,olvasó"); harmadika judákun 
(; ördög-üző") ; negyedike $emás (lat. diaconus vagy subdiaconus) ; 
ötödik kasis (mxpéopus) hatodika bardut? (mrpeoBúrepos, senior) ; hetedike 
Wurásfivos (archipresbyter), u. m. a püspök vicariusa; nyolczadika 
askaf (episcopus ,püspök") ; kilenezedike mit rán (a görög perporoAízns, 
metropolita röviditéséből lett), a mi a város fejét jelenti. 

A batrik az, a ki mind e fokozatok felett áll, a mely neve- 
" zet az atyák atyát jelenti (patriarcha), az az a fennemlitettek és 
ezeken kivül az alsóbb rendből valók atyát (illetőleg fejét). 

Ez a felfogás uralkodik a mivelt keresztényeknél, az alsó nép- 
osztály azonban a papság rendjeinek eredetéről másképen  véleke- 
dik s azt mondja, hogy egy angyal jelent volna meg s még más 
dolgokat is mesél, melyeknek ismétlését nem tartom a dolog fel- 


1 U. o. az 5-dik lapon. 

2 gábiúna ,gabeusok" lat. Sabaei) elnevezés az arab s"aba, héber $2X 
igerészesülő többesszáma ; az igegyök a. m. ,előjönnif, , feltünni", ugy a héber- 
ben mint az arabban csillagról is mondatik. 

3 A káhkin szó az arabban közönségesen a jósolót jelenti. 

4 Barbier de Meynard és Pavet de Courteille, Mas"udi szóban forgó nagy 
müvének kiadói s forditói, az itt közölt elnevezéseket részint a sémi nyelvekből, 
illetőleg a syr nyelvből, részint a görögből az egy judákun kivételével kellőleg 
megmagyarázták, utóbbiról azonban csak annyit mondanak, hogy exorciste-t 
jelent, de az elnevezés eredetéről hallgatnak. Judákun a héber jidoni kelet 
árámi jidőni, illet. jidóa?-ból lett, mely szó eredetileg tudót jelentett, de közön- 
ségesen jósolót jelent. A sémi jada? ,tudni" igegyök a szanszkrit wid-, budh 
gyökkel egyazonnak látszik lenni, : 

je 

világitására szükségesnek. A papsáp ilyenszerü felosztása (illet. rang- 
fokozata) megvan a melkitok-nál, a melyek mintegy a kereszténység 
oszlopát s tengelyét alkotják, a kiktől a keleti keresztények, úgy 
mint a mestorianusok és jakobiták megkülönöztek és elváltak. A 
keresztények minden bizonynyal a papi rendek — vagy rangfokoza- 
tok beosztását a sabeusoktól vették, s a kasis és $emás elnevezések 
a manicheismus befolyásának tulajdoníthatók, de nem [Mazdak! 
tanainak s nem is a $emá nevü eretnek felekezetnek. Manmes, a 
manicheismus alapitója, a Messiás után élt stb." 

A moszlim theologia szerint az égnek kilencz köre van, s 
Isten ezen gömbek kilenezedikében trónol. A babyloniaiak azonban 
hét ilyen körről tudnak, mint a hogy ez a többi közt Nebuchadnezar 
babyloniai király borsippai feliratából látható, melyet  Birs-Nimrud 
romjai közt találtak. E felirat szövegének egyik helyén e szavakat 
olvassuk: , Erről ezeket mondjuk: az égbolt hét körének s a föld- 
nek templomát, Borsippa ős régi épületét, egy. régi király kezdette 
meg s negyvenkét láb magasságra épitette, de tetőzetét nem épitette 
meg. A templom a vizözön óta elhagyatottan állott s a vizvezetékek 
sem rendeztettek. Eső és földingás a nyers téglákat felporhanyitotta. 
A lemezboritás égetett téglái megrepedtek, az épület belsejének nyers 
téglái halomra döltek Merodach, a hatalmas ur az épület kiigazi- 
tására inditotta szivemet stb".? i 

Az 6-szövetség papjai tudvalevőleg a Levi törzsből valók vol- 
tak, s a főpapok Áron nemzetségéből valók; a netineusok (netírim 
a. m. lepódován) pedig a levitáknak segédkeztek. A. héber nyelvben 
a papot kohén-nek, s a főpapot hakohen hagadól ,nagy pap" vagy 
kohen haros ,tőpap"-nak nevezték ; hakohön hamasiahh , felkent pap". 
A kahan igegyök, mint az arabból látjuk, eredetileg szintén a jós- 
lást jelentette. Azon nevek, melyek az árámi nyelvekben a keresz- 
tény papot jelentik, a héberben a bálványimádó papok elnevezéseivé 
lettek. A. törökök a keresztény papokat és szerzeteseket pápáz-oknak 
és kasis-oknak nevezik; előbbi a görög ndnnag vagy nánoac ,atyaf," 
lat. pappas , gyermekeket nevelő atya", pappus ,nagyatya", pappa, 
utóbbi, mint látók, sémi eredetü elnevezés. 


8 Mazdak szintén Manes (Mám) hive volt, de utóbb elvált felekezétől. 
Anusirván (Anósörván) perzsa király Mazdak-ot mint közveszélyes csend- 
háboritót kivégeztette, 


, Grűndzűge der assyrisehen Kűnst von Julius Oppert" megj. az , Oeffent- 


licehe Vortrüge gehalten in der Schweiz" XI. füzetében (Basel 1872.), a 12. lapon. 


ége 


4 


vi. 

A. mi már a keresztény egyház legrégibb szervezetét illeti, 
Péter szerint a hivők: választott nemzetség, királyi papság és szent 
nép, Üyeis ö£ yévos éxAexröv, Boo(hetov ieupáreuna, B9vosg íyiov stb. 
(2, 9). Az egyháznak feje az Úr Jézus, látható külső feje nem volt 
az apostolok közt. Az apostolok minden gyülekezetben választottak 
séniorokat, igy Pál Titus által rendelt Kréta városaiban séniorokat: 
Toúrov yápww xarékmóv cz év Kpjey, Wa Ti heímovta émöoptdon xat 
XUTKOTÍJOTS vati TÓÁLY TpeoPuTéÉpOVS, hg ÉG cot öreratáumv , Ezokáért 
hagytalak téged Krétában, hogy a? mi hátra vagyon, helyére állassad, 
és rendelj városonként Séniorokat, miképen én tenéked elödbe rendel- 
tem" (Pál levele Titushoz I., 5.). A diakonusok (ördvovos) az apos- 
tolok mellett segédkeztek, 1. Pál levelében Timótheushoz: , Hason- 
latosképen a? Diakonusoknak tisztességeseknek kell lenni, nem két nyelvü- 
eknek, nem sok borba merülteknek, nem a? nyereség rútul kivánóinak" 
(LLI., 8.). Ezek a diakonusok keresztelhettek, betegeket ápoltak, az 
alamizsnát kezelték stb. Az énríczorog ,püspök" eredetileg az volt, 
a mi a sénior vagy presbyter, 1. Pál levelét Tituszhoz (I., 5, 6, 7). 

Masudi a keresztény papságot talán azért tartotta 9 rendre 
vagy osztályra tagoltnak, mert valami adatja volt Pál apostol követ- 
kező szövegéről, a melyben miután a hivőkről szól, a királyi pap- 
ságról, a korinthusbelieknek ezeket irja; Kat oös név édero ő Ozög év 
TT) ÉXXAMSÍK TPÓTOV ÁTOSTÓAOUS, ÖSÚTEPOV TIPOPTÍJTAG, TPÍTOV ÖLÖKOZÁAOUG, 
ÉTELTA ÖVVEL, ÉLTE YAPÍGYATA TX4ÁTWY, AVTUATJVELS, X.0BEpVTJGetG, . VÉVI) 
vAwccov.  , Némellyeket pedig rendelt Isten az Anyaszentegyházban, 
először  Apostolokat, azután  Prófétákat, harmadszor Doktorokat : 
Azután rendelt hatalmasságokat, azután gyógyitásnak ajándékait, 
szegényeknek segéllőit, községnek igazgatóit, nyelveknek különböző nemet: 
(E, XII., 28). Ez a nyolez osztály a királyi papsággal együtt kilen- 
ezet tesz ki. Ugyanezen fejezet 8, 9, 10-dik verseiben szintén kilencz- 
féle isteni ajándékról, illetőleg olyan osztályokról van szó, melyek 
ezek egyikében vagy másikában részesednek. Az illető szöveg igy 
hangzik: 8. , Mert némellynek az Isten Lelkétöl (öux tov Ilveúparos) 
adattatik böltseségnek beszéde; némellynek pedig tudománynak beszéde, 
ugyamazon Lélektöl". 9. Némellynek pedig hit, ugyanazon lélek által : 
némellynek pedig gyógyitásnak ajándékai, ugyanazon Lélek által". 
10. , Némellynek pedig istemi erőknek  tselekedésére való ajándékok ; 
némellynek pedig jövendőmondás; nmémellynek pedig a/ Lelkeknek 
megválasztatások ajándéka ; némellynek pedig különböző nyelvek ne- 
meinek tudása, némellynek pedig nyelvek magyarázások (épungyele 


sál 5 
TAwocíhy) " . GR. Kuuw GÉZA. 


Praedestinatio és néphit. 


Mióta a szabad vizsgálódás és józan kritika a vallási dolgok- 
ban is elfoglalta az őt megillető királyi széket, azóta az egyes dogmai 
tantételek csalhatatlanságának kora lejárt. A régi canonicus könyve- 
ket tiszteletben tartjuk mint a mult valamely korszaka vallásos fel- 
fogásának kifejezőit, mint becses vallás-történelmi okmányokat; de 
kötelező tekintélyüket csak annyiban ismerjük el, a mennyiben a 
haladás általános törvényeinek, a vallásos lélek mai felfogásának 
megfelelnek. A vallás is kezd a conservativismus békóiból kibonta- 
kozni s lépést tartani a tudomány és müveltség menetével. A dogmai 
tételek nem kényes, ,ne nyulj hozzám" kérdések, örök időkre szóló. 
igazságok, melyek irtóznak a mai világosságtól; hanem a tudomány 
minden eszközével bonczolható, vizsgálható külső formák, melyek 
nem mindig fejezik ki a vallás igazi lényegét. Az emberi lélek, 
mint a gyermek, folyton fejlődik, növekedik. A mely ruha régen 
hozzá illő volt s a melyben bátran megjelenhetett a világ előtt, az 
talán ma elkopott vagy kinőtt belőle, alkalmatlan a viselésre. Többé 
nem sajnáljuk a régi gyermek-ruhát eldobni, hogy helyette újat 
vegyünk fel. A canonicus könyvek tekintélye nem elég erős arra, 
hogy az egyes dogmai tételeket a maguk eredeti épségében meg- 
őrizze. Az igazságot szomjuhozó lélek óriási erővel szaggat szét min- 
den gátat, mely a ezél felé haladásában akadályozza. A dogmai 
tételeket vagy áítalakitja a maga módja szerint, vagy teljesen túl 
teszi magát azokon. Innen van, hogy sokszor az egyházi és egyéni 
hit egyik a másiknak ellentmondanak, hogy csaknem minden egyház 
mint ereklyét őriz egy-egy dogmai tételt, melyet csak a canonicus 
könyvekből ismerünk meg; de a mely mint elv, mint vallási erő 
ma nem müködik, a szíveket nem hatja át s a lelkeket nem tölti be. 
Ilyen holt dogma a Kálvin-féle elrendeléstan. 

Midőn e tannal foglalkozom, nem ezélom annak a kicsinylése, 
vallástalan és keresztény ellenes voltának kimutatiísa. Jeles Kálvin 
hitű theologusok elég meggyőző bizonyságot szolgáltattak e tekintet- 
ben, midőn kimutatták, hogy ez a ,borzasztó tan" a maga eredeti 
alakjában nem lehet a protestantismus elve s hogy nagyon is magán 
viseli kora bélyegét. En a történelem és tapasztalat világánál azt 
akarom kimutatni, hogy ezt a tant soha sem szomjuhozta a vallásos 
lélek, belőle nem táplálkozott s a köznép hitében, felfogásában a 
maga dogmai alakjában ma sem található fel. 


. 

A. praedestinatio tana általában Kálvin János sweiczi reformator 
nevéhez fűződik. Azonban mielőtt ő canonisáltatta, sokszor fölmerült 
ez a tan a kereszténység történetében. Minthogy pedig minden vita 
mely a kereszténység kétezer éves életében előfordult, a szentírásból 
táplálkozott, igy a praedestinatio tana is megtalálta a maga talaját 
a bibliában. Pál apostol a rómabeliekhez irott levelének első fele 
az a palladium, melynek védő szárnyai alatt ez a tan kifejlődhetett. 
Valóban vannak is e levélben olyan kifejezések, melyek az embert 
első tekintetre az előre elrendelésre emlékeztetik. Igy pl. az apostol 
szerint [Izsák fiai közül a nagyobbik azért lett a kisebbik szolgája, 
hogy az Istennek az ő választása szerint való végzése (mely nem 
a cselekedetekből, hanem a hivő Istentől volt) az ő erősségében meg- 
állana". 9 r. 11 v. Az apostol maga is e föltétlen elválasztás kijelen- 
tése után nyomban rájön arra a következtetésre, mely önkényt követ- 
kezik, mert a 16-ik versben már kérdi: , Avagy hamisság vagyon-e 
ezért Istennél?" Nem! mert ,nem azé a választás, a kinek arra 
akaratja vagyon, sem azé, a ki fut; hanem a könyörülő Istené". 
Hát vajjon panaszkodhatik-e az, a kit Isten nem választ magának ? 

ppen úgy nem mint a földedény nem zúgolódhatik a fazekasra, 
hogy miért nem csinálta ilyen vagy olyan formára. Itt kérdezhetnők, 
hogy ha az apostol ezekben teljes meggyőződése szerint tanitotta a 
föltétlen praedestinatiót; ha azt hirdette, hogy a cselekedeteknek 
semmi befolyása az üdvösségre: akkor még e levél második felében 
miért buzdította volna hiveit különféle jó cselekedetekre? Hogy 
azonban az apostolt teljesen megérthessük, képzeljük magunkat 
azon körülmények közé, melyek közt levelét irta, helyezkedjünk az 
ő álláspontjára s vegyük tekintetbe levele általános irányát. 

A mint a bibliai kritika minden kétséget kizárólag bebizonyi- 
totta, Pál apostole levelét bizonyos cezélzattal irta a rómabeli zsidó- 
keresztényekhez, a kik magukat az igéret fiainak tartották. Szerintük 
a törvény cselekedetei teszik az üdvösség kizárólagos föltételét. Az 
apostol, hogy nemzeti büszkeségüket alább szállítsa, hogy a keresz- 
ténységet a törvény békóiból kiszabaditsa, velök egészen ellentétes 
álláspontra helyezkedve azt mondja, hogy csak a hit üdvözit s a 
törvény cselekedeteinek egyáltalán semmi befolyása nincsen az üdvös- 
ségre; mert a kit Isten erre választott, az a törvény cselekedetei 
nélkűl is üdvözülhet a hit által, legyen zsidó vagy pogány. Ellenben 


. Isten elválasztása nélkül hiába való a törvény minden cselekedete. 


Ezekkől látható, hogy Pál apostol ezen leveléből, ha ki is olvasható 
a praedestinatio tana, az nem az ő igazságot szomjuhozó nagy lelké- 
nek a gyümölcse; hanem a zsidó-keresztények ellen folytatott heves 
küzdelmének érdekszülte terméke. 

Igen természetes, hogy a mely érdek szülte ezt a tant, ugyan- 
azon érdek hozta felszinre a kereszténység különböző korszakaiban 
s irta be — nem a keresztények lelkébe — hanem az egyházak 


canonicus könyveibe. 1 
Ugyanis az V-ik százév elején midőn Pelagius a keresztények 

addigi közhitével, sőt tudatával összhangzóan az akarat szabadságát 
igy fejezte ki: ,, Valamint legfőbb előny, melylyel Isten a maga 
képére teremtett embert minden más teremtmények fölött fölruházta, 
az ő okos természete: ugy azokos léleknek legnagyobb ékessége az 
akarat szabadsága" — Augustinus a szabadságnak ilyen határozott 
kifejezését az egyházra veszélyesnek látta. Nagy tekintélyével annak 
ellent mondott s a mily határozottsággal állította Pelagius az akarat 
szabadságát, éppen olyan határozottsággal tagadta ő. Ezzel rálépett 
arra az utra, a melyen megtalálta a föltétlen praedestinatiót. Ezt az 
egyház érdekében tette; mert ha a Pelagius álláspontján az ember 
önerején az egybáz nélkül is üdvözülhet, akkor mire való az egy- 
ház? Inkább az ember teljes erőtlenségét tanitotta, csak hogy azt az 
egyház föltétlen hatalmába adhassa. Az egyház ezért hálából a Pela- 
gius tanát kárhoztatta, 418-ban az Augustinusét pedig dogma- 
tisálta. 

Hogy e tant mennyire a kereszténység köztudata ellen fogadta 
el az egyház, annak világos bizonyitéka, hogy még az Augustinus 
idejében föllépett egy közvetitő irány, a mely bár a szentként tisz- 
telt Augustinus tanát nyiltan kárhoztatni nem merte ; de mindinkább 
közeledett Pelagius felé. Igy az Augustinus tana a gyakorlati élet- 
ben annyira feledésbe ment, hogy midőn pár száz év multán (Gtott- 
scholh azt fel akarta ujitani, mint eretneket ugy üldözték. Sőt e 
tannal ellentétben kifejlődött az egyházban az ugynevezett ,opus 
operatum", mely szerint bizonyos, az egyház által parancsolt csele- 
kedetek puszta végrehajtása, mint a böjtölés, bucsujárás, zárdai 
élet stb. stb. befolyással van az üdvösségre s az isteni határozatot 
megváltoztathatja. Ezzel az egyház éppen oda jutott, a hol Pál 
apostol idejében állottak a zsidó keresztények, hogy t. i. az egyház 
törvényei által parancsolt érzület nélküli cselekedetek hasznosak az 
üdvösségre, sőt annak föltételei. A kereszténység ismét a törvény 
békói közé szorittatott. A mikor aztán a reformatiora eljött az időnek 
teljessége, igen természetes, hogy a reformatorok Pál apostol állás- 
pontjára helyezkedtek. 

. Csak a hit üdvözithet, a cselekedeteknek erre semmi befolyása 
nincsen; mert azok az isteni akaratnak, a szükségesség törvényének 
a nyilvánulásai, ugy a mint Isten valakit a jóra vagy roszra elrendelt. 
Luther és Melanchton e tekintetben Kálvinnal együtt kezdetben 
egy nézeten voltak; de később Melanchtonnak e föltétlen praedes- 
tünatiora erkölcsi aggodalmai merülvén fel, a mindenben oly hatá- 
rozott Luther e nézetét ugy enybitette, hogy az isteni kegyelem 
mindenkinek egyformán ajánltatik, tehát általános; de az ember azt 
elfogadhatja vagy annak ellene állhat, a mint a formula concordiaeben 
ki van fejezve. 

9 Kálvin azonban hive maradt a föltétlen praedestinationak ; mert 
Ő az egész relormatio életét és biztosságát e tantól tette függővé, 
melyet a pápai átok ellenszerének tekintett. A kit Isten elválasztott, 
azt a pápának semmiféle átka sem képes az élet könyvéből kitörölni. 

Ez a felfogás nagyon kedvezett a reformatori törekvéseknek s elő- 
segitette terjedését s ezért neki ragaszkodnia kellett hozzá. Hiven 
is ragaszkodott s olyan mereven formulázta, a mint az előtt soha 
sem volt formulázva. 

Látni való tehát, hogy a praedestinatio sohasem volt az ember 
belső vallásos szükségletének tárgya; hanem más külső érdek szülte, 
táplálta és tette nagykoruvá a dogmai szentesités által. Látni való, 
hogy azt nem a vallásos szivek közérzülete, hanem az egyházpoli- 
tikai szükségesség canonisálta. 

Most lássuk meg, hogy tulajdonképen miben áll a praedesti- 
natio tana ? Kálvin Institutiojában szóról-szóra ezeket mondja: ,, Előre- 
elrendelésnek —  praedestinatio — mondjuk Istennek örök idők 
szerinti azt a határozatát, mely szerint meghatározta, mit akar külön- 
külön minden emberre nézve ; mert nem egyenlő állapotban születnek 
minden emberek, hanem némelyek számára örök élet, másokéra örök 
kárhozat van előre elrendelve. Azokért a szerint, mint ki-ki vala- 
mely végre van teremtve, azt mondjuk, hogy vagy életre, vagy 
halálra van elrendelve." III. Cap. 21. p. 32. f. 

Már a reformatio idejében "sokan voltak, a kiknek erkölcsi 
érzésük föllázadt e szigoru tan ellen és a fölvilágosodottabbak — 
mint Erasmus is — éppen e miatt idegenkedtek a reformatiotól. 
Némely nemzetek pedig —- bár föltétlenül meghajoltak Kálvin más 
tanai előtt — de ezt határozottan visszautasították. Azóta kiváló 
protestans theologusok különféleképpen igyekeztek szelidíteni, enyhi- 
teni; de olyan, a ki mellette határozott állást foglalt volna, kevés 
akadt, még a Kálvint követők között is. 

Hát vajjon ma ezt az egyházi hitet támogatja-e a köznép hite ? 
A praedestinatio tana él-e a nép közfelfogásában? Annyival fonto- 
sabb ez a kérdés; mert a dogma magába véve. csak , irott malaszt" , 
melynek életet, értéket és állandóságot a közhit, a vallásos lelkek 
közfelfogása ad. 

Tagadhatatlan, hogy a nép ajakáról itt-ott lehet hallani egyes 
kifejezéseket, a melyek eszünkbe juttathatják a praedastinatiót. Ezeket 
a kifejezéseket vagy öntudatosan használják vagy öntudatlanul. Az 
előbbiekről határozottan el merem mondani, hogy a praedestinatiót 
soha sem értik alattuk s az utóbbiak még kevésbé érthetik. Vizs- 
gáljunk csak meg nehányat e kifejezések közül. ; 
. — Nem régiben egy érdemes unitárius pap a szószéktől való bucsuja 
alkalmával igy nyilatkozott: , Ugy kell lenni, hogy én papnak szü- 
lettem". Ilyen kifejezéseket, mint pl. ,születve születik az ember 
mindenre" stb. gyakran lehet hallani. Ezeket egy kis rosz akarattal 
könnyen lehetne a praedestinatio előnyére magyarázni. Annyi azonban 
bizonyos, bogy a nép soha sem érti azt alatta. Elemezzük csak az 
emlitett unitárius pap mondását. Negyven éves szép pálya áll mögötte, 
melyre önérzettel tekinthet vissza; mert látja, hogy mint pap min- 
denütt jól megállotta helyét. Rátermett, rászületett arra a pályára. 
Vagyis, Isten már születésekor megadta neki azokat a lelki és testi 

erőket, azt az egyéni sajátságot, a melyet hivatása kiván a paptól. 
Ő fölismerte magában ezt az isteni adományt s önkényt, saját elhatá- 
rozásából arra a pályára lépett, a melyen azt értékesitheti. Ezt kellett 
hogy értse; de azt bizonyára nem, hogy ő az Isten előre elrende- 
lése miatt egyébb nem lehetett volna csak pap. Léphetett volna 
más pályára is, csak akkor nem mondhatta volna el olyan nyu- 
godtan, hogy arra született. Ilyen formán lehet elbirálni a nép ajkán 
élő ehez hasonló kifejezéseketis, a melyekből helyes logika a praedes- 
tinatio hitére nem is következtethet. 

Egy másik gyakran használt kifejezés, mely az előre elrende- 
lésre emlékeztet némelyeket, ez: , Sorsát senki sem kerülheti el". 
Ez alatt egy kis félremagyarázással azt is lehetne érteni, hogy azt 
a határozott, sokszor könyörtelen sorsot, melyet Isten külön-külön 
minden ember elébe még születése előtt szab, senki semmiféle esz- 
közökkel, még a legszentebb akarattal is meg nem másithatja. Ha 
ilyen volna a nép hite, felfogása, akkor ez erkölcsét is másképpen 
módositaná. De a ki, anép közül ezt a szálló igét öntudatosan hasz- 
nálja, nyomban utána teszi vagy melléje érti ama másikat: ,, Min- 
denki a saját sorsának kovácsa" s igy azt érti alatta, hogy a mely 
sorsot ki-ki magának saját tetszése és akarata szerint kovácsol, azt 
elnem kerülheti Istennek az ok- és okozatbeli törvényénél fogva. Isten 
nem volna igazságos, ha mindenkinek meg nem adná azt, a mit 
érdemel. Az emlitettem közmondással Istennek ezt az igazságosságát 
fejezi ki-a köznép. 

Ilyen egyszerü kifejezés ez is: , A házasság Isten dolga". Ezt 
ugy is lehetne magyarázni, hogy Isten az előreelrendelés ezimü 
könyvébe még a világ teremtésekor beirta, hogy kinek ki lesz az 
élete párja, s ezzel ellenkezőleg senki sem választhat. Pedig hány 
olyan házasság van, a mely nem az Isten rendelkezésén, hanem az 
emberek legrutabb szenvedélyén alapszik! Öntudatos ember, midőn 
ezt a kifejezést használja, azt érti alatta, hogy egy olyan fontos lépés, 
mint a házasság, Isten tudta és akarata nélkül nem történhetik, 
vagyis, hogy az embert az önzés és érdek nélküli házasságra Isten 
különös sugallata s a beléje oltott jó ösztön vezeti; de az ember 
ennek tetszése szerint ellene állhat. Ez a kifejezés tehát az Istentől 
való kegyes függés érzetének s igy a legmélyebb vallásos érzelemnek 
nyilvánulása. j 

Mikor az embert nagy szerencsétlenség éri; mikor méltatlan 
keresztet kell hordoznia: rendesen azzal nyugtatja meg magát: , ezt 
is még az Isten rám mérte volt". Ez gyakran használt kifejezés ; 
de sohasem tapasztaltam, hogy gondolkozó ember az örök végzet 
értelmében venné. Ellenkezőleg a méltatlan szenvedéseket mindig 
ugy nézi a nép, mint a melyek által Isten az ember jövő boldog- 
ságát, lelke jobbulását munkálja. Az emlitett kifejezés tehát igen 
hathatós eszköz arra, hogy lelkünk a méltatlan szenvedések között 
nyugalmat találjon Isten jóságában. 

A beteget könnyázott szemekkel veszik körül kedvesei. Szív- 

szakadva nézik az élet és halál kinos küzdelmét. Fájdalmukban 
azzal vigasztalják magukat: ,ha Isten ugy rendelte, megél ;- ellen- 
kezőleg meghal". Azonban az ilyen kifejezéseket nem hiszem, hogy 
praedestinationalis értelemben vegyék addig, a mig látom, hogy gonddal 
ápolják s az orvosságot a legnagyobb pontossággal adják be neki. 
Ha a praedestinatio hite táplálná, akkor miért ápolnák, orvosságot 
miért adnának? Hiszen az Isten elrendelését ugy sem változtatná 
meg. Ha végre meghal, ismét ott a megnyugtató tudat: , Isten igy 
akarta". A vigasztalásnak ez a forrása ismét nem a praedestinatio 
hitéből fakad ; hanem Jézus ama szép imájából: , Atyám legyen meg 
a te akaratod", a mi a mély és igaz vallásosságnak legszebb nyil- 
vánulása. 

A. köznép ajakán élő eme kétértelmü kifejezésekből gondolom, 
hogy némelyek a praedestinatio tanára következtethetnek. De ezeket 
nem ez a tan sugallja; hanem az Istentől való függés, az Isten 
akaratán való megnyugvás, az Isten igazságossága és jóságának érzete. 
Különben is értelmezné ezeket valaki bármiként, még mindig messze 
volnánk a dogmai praedestinatiotól. 

A fa természetét gyümölcséről lehet megismerni. A hit csele- 
kedetekben nyilvánul. Ha az elrendelés hite a nép vérében volna, 
akkor az meglátszanék erkölcsén is. Soha sem tapasztaltam, hogy 
valakit a szerencsében elbizakodottá tett volna az a hit, hogy ő Istennek 
választottja. A. gonosztevőt anép soha sem menti az előre való elren- 
deléssel, sem a bűnös nem védekezik ezzel. Halálos veszély pilla- 
natán az elrendelés hite senkivel sem téteti le a fegyvert, melylyel 
életét megmentheti, sem azt nem hiszi senki, hogy akaratja ellen a 
mennybe jusson. Szóval a dogmai praedestinatio a nép hitében, fel- 
fogásában, erkölcsében sehol meg nem található. Azt nem szomju- 
hozza a lélek, sőt irtózik tőle. A. köznép természetes felfogása és 
józan hite ezt az általános elrendelést . tartja: , Ha jó vagy, életed 
van; ha rosz vagy, halálodat keresed". 


VÁRI ÁALBERT. 


Szellemünk képviselői a Millenium századában. 


XVI. A martonosi Gaálfiak. 


Udvarhelyszéki székely család, mely a mig otthon megtartotta 
positioját, kilépett a székelyf Idről, s egy ága Tordamegyében vezető 
szerepet vitt. 

Gálfi Ferencz 1647-ben Udvarhelyszék királybirája. Gálfi Elek 
1808—10-ben az insurrectio részére kiállitott erdélyi hat ezred egyik 
hadnagya. Gálfi Istvánt 1781-ben ott látjuk a kövendi zsinaton. Fia 
Gálfi József 1796-ban megyei aljegyző; 1799-ben a tordai gymna- 
sium felügyelő gondnokává választják; 1800-ban már alispán, s 
épitteti Barabás Dávid igazgató-tanárral az eddigi borona helyett 
kőből a rektori házat; 1803-ban aranyostorda köri gondnoknak 
választják ; 1808-ban bejelenti betegeskedése miatt lemondását, de 
nem fogadják el, Csipkés Elekben helyettest neveztek melléje; meg- 
halt 1811-ben. Neje Luzsinszki Mária, testvére annak a huszár- 
ezredesnek, ki a Felek-oldalon életveszélyből való megmenekülésére 
kőoszlopot állitott. 

Lemondani akarása, szerintem, nem annyiban aggkorára, mint 
az aranyosszéki székely ifjak pezsgő vérére mutat, mely Barabás 
Dávid rektor elődjét, Fülöp Józsefet székéből kiüldözte, s Barabás 
Dávidot is arra inditotta, hogy itt hagyva tanárságát, mint a száj- 
hagyomány fentartotta, azzal vált meg Tordától, hogy megy ő papnak 
oda, hol csak neki lesz nyakravalója, tehát a belszékelyföldre. S 
ide számíthat az a korrajzi adat, hogy nem kivánták meghonositani 
Barabás Dávid azt a kezdeményezését, hogy a rektori háznál bor- 
mérést nyitott, abból .a jogszokásból kifolyólag, hogy a tordai kebeles 
polgár saját termését maga mérhette ki. 

Gálti Józsefnek három fia maradt. Antal, megyei tisztviselő, 
kinek neje Pakó Rozália, s ki 1849-ben halt el. Imre huszárkapi- 
tány, neje Gál Henriette, ki Bécsben élt és halt el; leánya ott 
operaénekesnő, S visszaemlékezésünk kiváló tárgya József, a tordai 

gymnasium hires gondnoka, ki 1787-ben született. Az 1818-iki név- 
tárban még nem jelenik meg, mint gondnok, de már hozzá lett 
felebbezve az első összeütközésem a jogrenddel, hogy az abéabra, a 
silabizálásra nem tudtak megtanitani, mert a mint a betüket fejembe 
verték, az abe-abot átugorva, egyszerre olvastam; s mert a silabi- 
zálási félévet nem töltöttem ki, nem akartak olvasónak felvenni. 
Gálfi ez időtől mint minta ember, különösen mint az iskolai gond- 
nokok mintája lebeg emlékezetemben. Az ő katonai fegyelmezni 
tudásával, a rend, csinosság, jó izlés terjesztő fáradhatatlanságával." 
Az ő jóságos szivével. 

Gálfi akkor megyei pénztárnok. Háza ott van a Varga-utczában. 
Ott jött el az unitárius leányiskola előtt, mit Aradi Samu kitünően 
vezetett, a papilak előtt, a melyben akkor aranyos-rákosi Székely 
Sándor épikus s később püspök lakott; a Veres hidnál volt a Pápai 
ház, hol ünnepelt pátronánk lakott; tovább balra esett neki a gym- 
nasium ; belépett a városházára, mely egyszersmind megyeház és 
Casino, hátul a városház volt istállója most szinház: pár száz lépés 
az egész, Gálfi élete ennyi téren folyt le, s mégis mekkora tarta- 
lommal. Mert az emlitett pontok mindenike gondjainak, lelkesülé- 
sének egy-egy tárgya. 

Csak a gymnasiumot véve, Gálfi egy gondolkodó fő, ki nem- 
csak végrehajt, hanem eszméket vet fel, azokat kidolgozza, keresztül 
viszi. Mint gondnok 1825-ben kéri a főtanácstól, hogy a tordai 
diák az övig érő dolmány helyett, melynek 15 gombja, két felől 
annyi pikkelye volt, viselhessen hosszabb, térdigérő dolmányt, atil- 
lát: mit tiz gombbal megengednek, pedig a kolozsvári diák még 
mentés. Pár év mulva, 1827-ben Gedő József gondnoktársával s 
egyszersmind köri gondnokkal együttesen, az iskola részére rend- 
szabályt dolgoznak, mondhatni alkotmányt szerkesztenek 24 pontoan: 
a főtanács elfogadja azzal a megjegyzéssel, hogy a tanitás rendjének 
főtanodánkéval mindenben egyformának kell maradni; s a rendsza- 
bályt Kereszturra is kiterjesztették. Rectorunk Szabó Sámuel, ki száz 
évet élt, akkor már gyengült hangja reszket, irása czikczak: (Gálfi 
1829-ben előterjesztést tesz, hogy seniort, exacturt, osztálytanitókat 
Kolozsvárról küldjenek. Mi annyit tesz, hogy a rektorságba fiata- 
labb erőt lát szükségesnek. Mire Daniel Elek főgondnok kiszállt. 
Székely Sándor a pap bevonatott az iskola ügyekbe, rektor lett s 
következett Darkó. A gymnasium szervezése be volt tetőzve. 

Pátronánk alsó-járai Pápai Istvánné, Gyulai Zsófia 1828-ban 

meghalt. Gálfi, kinek az iskola anyagi gondjai is szivén feküdtek, 
oct. 5-ről értesiti haláláról a képviselőtanácsot, s egyszersmind 
tudatja, hogy három szőlőjét, majorját, kiskövesutczai házát az 
ekklesiának s az iskolának hagyományozta. Később jelenti, hogy. a 
rokonok a végrendeletet megtámadták, mert testvérének, Gyulai 
Klárának is része volt benne. Végül 1830-ban Szigethy Sándor 
ekklésia gondnokával javaslatba hozzák, hogy a status becsárban 
engedje át az örökösöknek, a becsüár 7287 frt: felhatalmazást kap- 
ván, a pernek ez áron véget vetett. S megyei pénztárnok létére, 
mint pénzügyi capacitást 1830-ban Simén Elekkel a status őt küldte 
ki a körpénztár alapos átvizsgálására. 

De hogy a realis fő alatt nemcsak humanus, de esztetikus szív 
dobogott, emlitsük fel, hogy a fennebbi évben az unitáriusok tervbe 
vették volt régi énekes könyvünk felujitását, mivel leginkább Szé- 
kely Sándorra, papunkra, tanárunkra gondoltak: a bizottság elnö- 
kévé Gálfit nevezték. Mint megyei pénztárnok, rendesen főispáni 
helyettes, később alispán. Mint kulturánk, szinészetünk és irodal- 
munk barátja, sőt titokban munkása, a Szechényi kezdeményét foly- 
tatólag alapitják a tordamegyei Casinót, mit 1833. jan. 12-én nyitnak 
meg, Ercsei József megyei főerdész és iró, prof. Nagy Werencz 
iró, akkor tordai pap, Szabó Sámuel megyei tisztviselő, a rektor 
fia szónoklata mellett; a diszszónok Gálfi volt. Hogy közpályafutá- 
sát bevégezzük: az Unionak, minden liberalis gondolatnak, mozga- 
lomnak lelkes barátja, s 1848-ban hajlott kora daczára városnegyede 
nemzetőri századparancsnoka. 

Igy él, igy jelenik meg emlékezetemben, férfikora legszebb 
virágjában, pályafutása magaslatán. Igy magas karcsu férfi, nemes 
vonásokkal, Köntgen-sugarakként veséig ható fürkésző szemekkel. 
Hogy szép lelkének szép gondolataiból nekünk tanulóknak is jutott : 
beszéljen az, hogy Gálfi NWejér Mártont, Kovácsi Zsigát s velek 
famulusnak  Dengyel Samut, mind kövendi fiukat, saját költségén 
egy kanikulára Szebenbe küldte a Tránzsamentbe, a Tereziánum kis 
katona-iskolába szépirást tanulni, hogy minket aztán tanitsanak. 
Aradi, a kántor-leánytanitó egy mivelt férfi, muzsikai talentummal, 
ki minket is az egyházi énekekre tanitott: Gálfi felütötte harmonia 
tanitónak ; maga irta a szöveget, Aradi componált s Tordán a har- 
monia előbb virágzott, mint Kolozsvárt. S hogy hármoniánk szöve- 
geit s az akkori műkedvellői poecsis izlését ismertessük, maig is 
fülembe cseng ez a kezdet: WFoebe, kinek isteni — tüzképed az 

éjjeli — " getétségét szétfutja. Vagy a másik tavaszi dal kezdete : 
Unnepi pompás fényességgel tündöklő vidám kikelet. § még virá- 
gosabb szavakban áradózó folytatása: S a rózsás rétek és bérezek 
vig örömmel, nyájas és szelid érzésekkel töltik el a muzsák kebelét. 

Gondja volt a gymnasium könyvtárára, melyet lajstromozott, 
s névaláirásával megjegyzett, gyűjtést inditott Kolozsvárt. Így jutott 
oda egy Virág Benedek forditotta Horatius, melynek ezimlapján 
bámultuk ezt a veres plajbászolást: Végh Sámuelnek, Virág Bene- 
dek. Sőt a kollégium könyvtárára is gondol: 1834-ben jelenti a" 
consistoriumnak, hogy Nemes Sámuel antiguarius árulja a kollegium 
három leveles bikfa zsidó bibliáját, mit Lázár Istvántól, Lázár püs- 
pök unokájától vett. Gondja volt az iskola jövedelmeire; 1832-ben 
felir, hogy az ágy- és tandijakat emeljék vissza: a más vallásuak 
2 Írt váltó helyett fizessenek hármat; 1833-ban, hogy a gyermek 
fizessen ágyhelyért 50 p. krt, a diák ugy sem fizet. 

Hogyan csepegtette lelkünkbe a rendtartást, . szolgáljanak a 
jelenetek, hogy vasárnaponként jöttünk ki a templomból, megállt a 
rektori lak ajtajába, mi mint annyi kis katona párosan defiliroztunk 
előtte be az iskolába: imegállj, az a csizma, az a nadrág, kabát, 
kalap; a diákoknak az a nyakravaló, öv, az a be nem gombolása 
az atillának. Gondja volt az ifjuság játszani járására a berekbe, 
dobbal, zászlóval, hármoniával. Fa dobunk mellé egy réz dobot, 
régi kék zászlónk mellé pár erdélyi szinü zászlót csináltatott. Mikor 
szerda, szombat délután vonultunk, ott állt háza ablakában, dob 
pergett, zászló lengett, a hármonia zengett, de még a lépés taktu- 
— sára is kellett ügyelnünk. Kit ki akart tüntetni, dicséretkép magához 
ebédre parancsolta, hol Gálfiné is a szeretetreméltóság példányképe 
volt. Illemtanárt tiszteltünk bennek. Hogy a gymnasista, a diák 
. czim kötelez, megértetésének igaz mestere volt. Nagy kort ért el 
89 éves korában halt el 1876-ban. Örökösénél, Czakó László ügy- 
védnél, négy kötet költemény kézirata maradt fenn. 

A tordai ág kihalt. De az otthon maradottak folytatták a 
családot. Századunkban két testvér nyomult előtérbe: Gálfi Sándor 
és Mihály, fiatalsága mindkettőnek a forradalom előtti időkre esik. 
Feltünő szép férfiak, eszes emberek, a nemzeti eszme bajnokai. 
Sándor, ki 1832-ben még a kollegiumban van, később népies költő, 
a székely népköltészet maradványai buzgó gyüjtője, ki Krizát a 
"WVadrózsák ezimü gyüjteménye szerkesztésében nagyban segítette. 
A. Kriza—Szentiványi-féle Remény egyik legbuzgóbb dolgozótársa ; 

meghalt 1892-ben. Gálfi Mihály, ki 1838-ban végez, a forradalom 
előtti ifjuság tipikus alakja. A szabad szó embere, s a vívók közt 
kiváló tekintély. A. forradalom után a Mach-féle nap- és holdforra- 
dalmi társaság részese. Mi felfedeztetett s következtek a bebörtö- 
nöztetések, s (tálfi harmadmagával 1854 mart. 10-én kötélhalált 
szenvedett ott, a hol M.-Vásárhelyt emléköknek a közrészvét emlék- 
oszlopot állitotú. 

Most Gálfi Sándor fia Kálmán, udvarhelyszéki főszolgabiró, s 
Kolozsvárt dr. Gálfi Endre nyugalmazott ezredorvos s fia Gyula 
katonatiszt, folytatják a családot. 


L. Erdély nev. családai, 94 1. Orbán Balázs, Torda város története, 464 l. 


XVII. Az iszlói Iszlaiak. 


Marosszéki székely primor család. Nyárád-Szent-Lászlóinak is 
irják, ottan is lévén birtokuk. Kükülilőmegyébe is kiterjedtek. 
A Maurerekkel, Siménekkel jöttek sógorságba. 

A fejedelmi kor vége felé jutnak felszinre (Gergelyben, kinek 
fia Miklós, s ennek fia István, ki 1763-ban marósköri gondnok, kit 
Sámuel fia váltott fel a gondnokságban, ki 1787-ben halt el. Sámuel- 
nek István testvére folytatta a családot, kinek egyik fia Miklós, 
ki mint az iszlói ekklésia patronusa halt el 1831-ben. Másik fia 

Iszlai László, az én kedves emlékü kollegiumi felügyelő gond- 
nokom. Jegyzőkönyveinkben 1312-ben merül fel; mint utolsó évi 
diák, kérelmezi, hogy miként mások is, a fisika mellett, ő is hall- 
gathassa a lyceumban a jogot. Nem engedték meg, sőt a többinek 
is betiltották. Consistorrá 1833-ban lett s a központból több meg- 
bizatást kapott. Az 1837-iki országgyűlésen királyi hivatalos, főkor- 
mányszéki titoknok, s mint ilyen, 1858 aug. 23-án a lemondott Sala 
Mihály consuliarius helyére kollegiumunk felügyelő gondnokává s 
az iskosai törvényeket revidialó bizottság elnökévé választatott. 

Beigtatására nagy volt az előkészület, már azért is, mivel a 
megválasztott másik gondnokunk, Bethlen Werencz gróf beigtatása 
is egyszerre terveltetett, de a gróf oroszországi vadászatából nem 
érkezett meg. Beigtatása 1839 jan. 13-án folyt le. Brassai felolvasta 
a választási jegyzőkönyvet, Székely Miklós püspök a beigtató biz- 
tosok nevében bészédet tartott. Mire Iszlai egész programmbeszéd- 
del felelt: nyilatkozott a diákság egyenruhája reformja ügyében; 
majd a tanitás és tanulás, végre-a fegyelem s erkölcsi magaviselet 

kivánalmait tárgyalta. Egész didaktikai felolvasás, melylyel magát az 
ifjuság érzelmeibe mintegy behizelegte. Az ifjuság részéről Kelemen 
István, a későbbi esperes fogadta. 

Egyike legjobban reátermett iskolai felügyelő gondnokainknak. 
Rendtartó, de jóságos. Mindenekelőtt a harmoniát vette gondja alá, 
mesterét ő fizette. Előbb titkára Koncz Sándor tanitott, ki mint 
Enyedről kikerült, bizonyos tehetséggel birt. Később az Erkel testvérek 
egyike, ki akkor Kolozsvárt nyelv- és zongoramester, de nem Ferencz, 
az operák szerzője, hanem Ede. A magyar zene még aludt. De már 
. feltünt volt Mester Károly Enyeden, a Szózat első zeneköltője. 
Erkel német compositorokat vett elő, nekem adatott fel a szöve- 
geket magyarra tenni, s hogy mily német szellemben vezetett, tán 
a legelső, mit tanitott, a Rajna dal vala. 

A. szónoklatnak és szónoklattanitásnak is nagy barátja volt. 
Még fenállt az a szokás, hogy bőjtben az ifjuság részéről két diák 
perselylyel ott állt a templom kimenetelénél, a hivek adakoztak, az 
exactornak bőjti prédikatiót kellett a templomban tartani. A jogá- 
szok voltak az exactorok választás utján, mint exactor megtartot- 
tam a bőjti predikatiót. Jött Iszlai livrés legénye, a méltóságos ur 
ebédre hivat. Legyek pap, folyt az ebéd felett. Mikor bucsuzom, 
egy arany verte a diák markát. Igy bánt el másokkal is. 

. De hogy arra térjünk, mire legnagyobb sulyt fektetett, a rend 
és fegyelem fentartására, mi ellen revoltáltunk, annak korrajzi hát- 
tere van. A nagyobb fegyelmet a Gubernium átirásai sürgették, s 
annak is meg van oka. Hogy rövidek legyünk, 1819-ben ellopják 
a német szintársaság sugókönyvét s az előadás félbe szakad: vegyes 
biróság vallatott, végül is csak az ifjuság közt marad fen a gyanu 
hogy a katholikusok közül Dimény József, később tordamegyei 
alispán, s tőlünk Molnár Miklós, később esperes, hajtották a csínyt 
végre. Később visszakerül a német szintársulat, 1832-ben a sziné- 
szeket hazamentökben pufálják: a gubernium katonaőrjáratokat ren- 
del. Nálunk a főtanács 1832-ben elrendeli az iskolai törvények revi- 
sióját. Sala Sámuel itélőmester elnöksége mellett, Székely Miklós, 
a későbbi püspök, bölöni Farkas Sándor személyében bizottságot 
küld ki. A. gubernium 1833-ban ismételten sürgeti a fegyelem szt- 
goritását. Lefolyt az 1834-iki hushagyókeddi forradalom, més ben 
minden kollegium előtt elhangzott, ad arma, fegyverre. A Ú7Í3AIK kibe 
revisio sehol, mert az elnökség aulicus, a bizottság tagjai a kor- 
szellem emberei. A nézetek összeütközése a képviselőtanács és 

főtanács közt is kitör, mi 1837-ben azt a főtanácsi határozatot idézi 
elő, hogy a képviselőtanács ne legyen többé a rectorale forum 
felett felebbviteli hatóság, mi annyit tesz, ne álljon az ifjuság mellé. 
Az aulicus befolyás felyülkerekedése az ifjuságot tüntetésekre ragadja. 
Mint jegyzőkönyveink mutatják, 1837 jun. 12-én az iskola udva- 
ráról harmadszor dobnak be egy ablakot, mert a Salák ablakát nem 
dobhatják. Foly a vizsgálat. Gál László s a Tordán most is élő 
Veres Károly secundanusok gyanu alá jöttek; decz. 19-én ismét 
repülnek a téglák, a vizsgálat még szigorubb, az iskolát szobatfog- 
ságra vetik. De azért a tettest kipuhatolni nem lehet. Már kezdet- 
től fogva Székely Sándor rektor helyett a fiatalság kedveltjét, a pár 
hónap óta tanárkodó Brassait bizták volt meg a nyomozással, ő 
tudja, mi nyomra jött, elég, hogy — a mint életiratában is emli- 
tém — összegyüjtötte a fiatalságot, beszédet tartott, s jelenthette, 
hogy több ablakverés nem fog lenni. 

Ily körülmények közt vajudott az 1780-iki iskolai törvények 
revisioja, mire Sala a kollegium gondnokságáról s a törvényalkotó 
bizottság elnökségéről lemondott, s jött helyébe 18538 augusztusi 
főtanácson Iszlai, ki mint főkormányszéki titoknok, maga is aulicus. 
S létre jött a törvény, mit az 1839-iki augusztusi főconsistorium 
megerősit. S következett az a jelenet, hogy a midőn az iskolai év 
kezdetén csengettetnek, hogy a törvényeket kihirdessék, az ifjuság a 
nagy terembe felgyül, s midőn Iszlai gondnok és Székely Sándor 
rektor belépnek, oly pokoli líbdobogtatás, padverés kezdődik, hogy 
a kihirdetésről szó se lehetett. Visszavonultak, s már megvoltunk 
szokva, hogy mire kiérünk, az iskola kapuja zárva lesz. Száraz 
ebédre szorultunk. De jött délután Brassai. Szószékre lép. Tudatja, 
hogy Iszlai nem akar rectorale forumot, nyomozást, legyen amnestia, 
de a törvénynek fel kell olvastatódni. Ha Brassai mondja, akkor 
hadd olvasódjék. 

Bár a törvény keletkezése hátterében is látom a kitérést, a 
mennyiben tán én is hozzájárultam a tüntetéshez, s hogy ifjukorunk 
rakonczátlansággal ne bélyegeztessék, korrajz tekintetéből kettőre 
kell kitérnem, arra, hogy mi volt s mi nem volt abban a törvény- 
ben, vagyis miért revoltáltunk. 

Nem volt benne intézkedés a tanitás nyelvének nemzeti nyel- 
vünkkel való helyettesítésről, s nem emlékezett meg az egyenruha 
korszerübbé tételéről. Hegedüs Vásárhelyt, Péterfi Enyeden, már a 
huszas évektől magyarul adta a reformátusoknál a filosofiát, nekünk 

Székely Mózes még diákul adta. Brassai a mint 37-ben belépett, a 
történetet, földrajzot diákul kezdte, magyarul folytatta, a diák és 
tanár közt az érintkezés diákul folyt. Lehet, hogy az ifjuság hábor- 
gására, vagy a negyvenes évek hajnalodására, az 1840-iki bölöni 
zsinat változtat a ruházaton, sötétkék térdig érő atillát, csákófaju 
kalapot, magyar nadrágot, stiblit rendel. Az atillát tiz gombbal, két- 
felől annyi makkal rendelik, de a makk már régóta csak történeti 
emlék, mert a kurta dolmány már régóta eltünt, Gálfi a mint Tor- 
dán az atillát behozta, Kolozsvárt is atilla járta, és makkot, pik- 
kelyt, dolmányt hogy rajtunk láttam volna, nem emlékszem. A ruha 
reform kivivatott, de a nyelykérdésben csak annyi ujjitás, hogy a 
gyermekeknél a plagát eltörölték. De egy év mulva, 1841 meghozta 
a tanitási és tanulási nyelvnek magyarra változtatását. Végre nem 
. volt benne a kért pantallon viselés megengedése. 

Ha azt vesszük már, hogy mi volt benne a törvényben, mi 
ellen tüntetni kivántunk, első sorban az addigi megintés, templomba 
járás, s más ily büneseteknek pénzbüntetésre való fektetése, külö- 
nösen a büntetés 4 pengő krajczártól 2 Írtig járó fokozása, mi az 
öt gombon alól begombolódzásért, s az öv elfelejtéseért is kijárt. 

Visszatérés volt a mult századok pénzbüntetésére, arra az 
alapra, a midőn a diák minden héten kikapta a divisioját abból a 
kollectából, mit az esperesek szolgáltattak be, tehát volt miből levonni, 
most pedig a zsebből kellett fizetni. A. mellett a secundánusok is 
egy törvény alá vonattak. De volt mégis benne haladás. Eltörölték 
a lefokozást, vagyis a neutralistává való kiakolbolitást, eltörölték a 
. neutralistákat ; a dohányzás tilalma megszünt ; rektori engedély mellett 
megengedték a szinházba és bálba járást; valamint hogy a diák is 
leülhessen az éneklés alatt. Ily törvény keletkezett Iszlai elnöklése 
mellett, próbálta is keresztül vinni. A. tanitás megrendszabályozására 
1839-ben pedagogarkát inditványozott, a gyermekeket Brassai kezébe 
adta, a diákok megfegyelmezését magának vette. 

Egyesekkel szemben kérlelhetetlen.. Már jogászságom utolsó 
napjai járták, fekete nyakravalónk volt, piros szélüt találtam venni, 
kötni, talált az utczán, másnap fel voltam jelentve. De mire találták 
volna fel a diákcsinyt. Ültük az utolsó esküdt széket, mire nyakra- 
valómra került a sor, a pajtások elpárologtak s az elnöklő senior- 
nak constatáltam, ks határozathozatalra a kellő szám hiányzik. 
Hivatott Iszlai, ez a maga esze volt, dorgált mosolyogva. 

Igy váltunk el, s mentem cancelláriára. Hol akkor az volt a 

pr 

szokás, hogy a patronusok a szegény legényt elhelyezték oly csalá- 
dokhoz, kik Vásárhelyt szoktak telelni, irnoknak, számvevőnek, 
flóta, gitár, énektanitónak. A piros nyakkendővel ott sétálunk Dózsa 
Danival az országuton : jött a korondi fürdőről. Magok mit csinál- 
nak itt? Ignácz napjára jöttünk gr. Haller főispánhoz s magánál 
tartott. Most már a táblán van? Igen. De hát van pénze? Gyüj- 
töttem valamit. Nem akartam mondani, hogy kiadóm, Tilcs könyv- 
kereskedő gratiájából adom az urfit. Előveszi névjegyét. A mint 
Makfalvára mennek, adják be Kelementelkén. Pár nap mulva, midőn. 
beadtuk, ebéd után a kocsi előállt, kocsiztunk. Dózsához érünk. 
Jön a lovas legény, hivat a báróné kettőnket vasárnapra ebédre. 
S ott feküdt Iszlai levele, melyből kiderült, hogy Iszlai fel volt 
kérve, ajánljon a télire egy táblai irnokot nagy kisasszonyok szá- 
mára felolvasónak. Igy volt akkor szokása a patronusoknak kegyelt- 
jeiket valamely álláshoz juttatni. 

Másokról sem feledkezett meg. Egy apát tiszteltünk benne. 
Nemcsak a fegyelem, tanitás, a szép iránt is magas érzéke volt. 
. Járjunk a lyceumba rajzolni tanulni. Tanuljunk valamely muzsikát, 
s ha valaki pénzről szólt, fizetés volt felelete. Irnokával dalkört 
szerveztetett az iskolában, majd Erkel Ede diját fedezte. Nagyban 
befolyt izlésünk emelésére. 

Iszlait áldásos gondnokságából a forradalom sodorta ki. Nőtlen 
volt, az maradt. A család a küküllőmegyei sárosi ágban foly, mely- 
ből Iszlai László az 1796-iki névtárban mint küküllőköri gondnok 
jött elő. Lajos küküllőmegyei ügyvéd, 1833-ban, László sárosi bir- 
tokos 1876-tól consistor. 


L. Erd. nev. családai, 128. 1. 

VI. 


A positivismus. 


Az az irány, melyet a következőkben vázolni szándékszunk, 
párhúzamosan halad a két előbbi fejezetben tárgyalt bölcseleti moz- 
galmakkal. De határozott, öntudatos fellépése írodalmunkban későbbi 
keletű. Különben feltünő a positivismus történetében, hogy míg az 
angolok között gyorsan terjed, a német írodalomban csak a százév 
második felén innen kezdik ismerni. Nálunk, akkoriban egyetlen 
bölcseleti folyóíratunk, a Magyar Phdosophiai Szemle 1882-től 10 
éven át 1892-ig terjeszti a positivismus eszméit. E folyóíratot Bőhm 
alapította Baráth Ferenczezel, azután egyedűl szerkeszti, végűl Bokor 
József veszi kezébe a szerkesztést, míg 1891-ben meg nem szűnik. 
Rajtuk kívűl Lechner László, Buday József, Ráth Arnold, Kun 
Sámuel buzgólkodnak főkép a positivista tanok terjesztésében. A. 
folyóírat kezdetben nem áll teljesen és kizáróan egy rendszer szol- 

" gálatában. 

Bőhm az I. évf. , Bevegetésül" cz. czikkében határozottan kife- 
jezi ezt: , Mi jól tudjuk, hogy az igazság nem nyilatkozott egy 
rendszerben sem tökéletesen, hogy az igazság eszméje történelmileg 
különböző súgarakba vetődött szét, melyeknek mindegyike igazat 
és hamisat tartalmaz vegyest. Ezen oknál fogva e folyóirat nem 
szolgál semmiféle iskolának kizárólagosan". A. folyóírat formai elve : 
az értelemnek feltétlen szabad használata. Teendői: nemzetünk phi- 
losophiai múltjának megvizsgálása, ismeretelméleti tanok fejtegetése, 
a természettudományoknak philosophiai irányú művelése, állam-, 
társadalomtan, az egyéni szellem , physikai" törvényeinek  fejtege- 
tése lélektani és logikai kérdések keretében, a szép törvényeinek 
kutatása, melyet egészen nemzeti alapra szeretne állítani", s végűl 
az életet szabályozó erkölcsi törvények fejtegetése. Ezekben tűzik 
ki a folyóírat teendőit az alapítók. Mint látni, a feladat nagyon 

széleskörű. S kezdetben a folyóírat tényleg széles körben mozog, a 
bölcselkedés nagy terjedelmű különböző mezőin. Később azonban 
mind határozottabban evez a positivismus kikötője felé s így hova- 
tovább egyoldaláúbbá lesz. A VII. évfolyamban cezéljáúl azt tűzi 
ki a szerkesztő, hogy ismertesse az egyes tudományokat úgy, a 
mint azok Comte alapvető munkáiban kifejezést nyertek. Czélja 
az, ,hogy a tárgyias eszmélődésnek egy philosophiai rendszerré 
olvadó -áramlatát — mely a modern gondolkozáshoz s merjük 
koczkáztatni a szót: a magyar temperamentumhoz annyira illik, 
szabatos formában ismertessük meg a közönséggel."  Tiltakoz- 
nak az ellen, hogy Comte fogyatkozásait s hibáit önállótlan után- 
zásból átvennék. Meg vannak győződve, hogy Comte rendszere 
sokképen temékenyítőleg fog hatni úgy korunk, mint népünk gon- 
dolkodására. , Különösen a közoktatási intézmények szervezésében 
érezzük a positivismus egészséges magvának szükségességét, melynek 
a kellő határok és módok közötti alkalmazásával reményljük előbb- 
utóbb megszüntethetni amaz ingadozást, melyet iskoláinkban, a nekik 
alapúl szolgáló paedagogiai elméletekben tapasztalunk" .! Épen íly 
szellemben viszi be Bokor (A középiskola eszménye. 1874.) a posi- 
tivismust a paedagogiába. Így szolgálja e folyóírat derék  philoso- 
phiai czikkekkel a positivismus űgyét 10 éven. Megszűntével 1892-ben 
megindúl az Athenaeum, a mely az akadémia megbízásából Pauer 
szerkesztésében bármely philosophiai irányú ezikknek helyet ad, de 
főkép Wundt nyomain a physiologiai psyehologiát míveli. 

A positivismusnak nálunk mindenek közűl különösen kima- 
gasló, első rangú mívelője Böhm, a kolozsvári egyetem philosophiai 
tanára, a ki számos értekezésén kívűl Az ember és világa ? ez. mun- 
kájával bármely nemzet philosophiai irodalmának " díszére válnék. 
Főelve az, hogy az emberi ismeret minden tekintetben subjeetiv 
értékű. Az I. részben azt bizonyítja, hogy az összes metaphysikai 
fogalmak . ellenmondást foglalnak magukban, ha nem felfogásunk 
formáinak tekintjük azokat. Csak a tüneményeket s ezek törvényes 
összefüggését ismerhetjük meg. A II. rész az embert, mint egymást 
kölcsönösen fenntartó ösztönök rendszerét magyarázza. . 


De tévednénk, ha Bőhmöt egyszerűen a positivismus. hívének 


! Magyar Philosophiai Szemle. 1888. VII, évf. 78--79 I. 
i " Az ember és világa. Philosophiai kutatások. I. r. Dialektika vagy alap- 
philosophia. Budapest, 1883. 282 1. IT. r. A szellem élete. Budapest, 1892. 362 I. 

jeleznők. A II. rész Előszavában íly feltevés ellen önérzetesen tilta- 
kozik : , Sajátos egyéni vonásomat chabloneba szorítani nem engedem." 

Az I. rész Előszavában 15 évi munka gyümölcsének mondja 
művét, melynek álláspontját saját fáradhatatlan munkája által vívta 
ki magának; ,s bár ez álláspontom nagyjában nem új, mégis sze- 
rénytelenség nélkül mondhatom, hogy bizonyos tekintetben új rész- 
letekkel, új érvekkel, új tanokkal bővítettem s igazoltam elannyira, 
hogy azt joggal saját szellemi munkám vívmányáúl tekinthetem". 
A. bölcselet kiindúló pontja ez: , biztos rám nézve csak én vagyok 
és belső állapotaim". Ez a subjectivismus álláspontja, melynek állí- 
tásai kényszerűségük s elkerűlhetetlenségük miatt igazak, nem pedig 
azért, mert a külvilágot lepik. Kényszerüségük alapja az, hogy nél- 
külök semmiféle ismeret nem lehet. E pontig teljesen Kanthoz csat- 
lakozott ; itt kezdődött saját munkája, melylyel Kant elméletét minden 
ponton megtoldotta. Kant a lényeg, változás, anyag, erő, ezél fogal- 
mait igazolatlanúl realitasoknak vette; Bőhm felfogási módoknak, 
functioknak. Kant szétválasztja a szemléletet és értelmet, keresi 
közös gyökerüket, de nem találja. A szemlélet formái a tér és idő ; 
de a , forma" jelentése homályos részlet Kantnál. Bőhm e pont 
megfejtésével adja , Kant tanának befejezését" (IX. l.). Kant sze- 
rint az ok szükségképi s apriorikus kategoria, mely csak az érte- 
lemhez tartozik. Bőhm szerint ,az oktörvény szükségképenisége 
nincs a logikumában, hanem a szemléleti tevékenységben". Itt meg- 
"toldja Kant tanát. Ezek után már minden régi értelmű metaphysika 
hiába való, mert oly tárgyakról értekezik, melyek mint tőlünk 
független tárgyak adva nincsenek. , Beláttam, hogy ismerni tulaj- 
. donképen csak azt bírjuk, a mit mi magunk alkotunk, a mit mi 
. formáinkba önthetünk". Ismereti tárgy tehát egyedűl a tünemények 
jelentése, oki összefüggése, térbeli s időbeli viszonyaik. De örökre 
ismerhetetlen a cselekvés belseje, mert az sohasem válik ismereti 
tárgygyá. , Független külső valóság ismereti tárgyúl nem mutat- 
ható ki". 

Ez eredményben találkozik Comte positivismusának alapelvével. 
Azért ,ezen kötet eredményéűl a positivismus alapelvének dialek- 
tikai igazolását lehet tekinteni". , Az én hitem az, — mondja Bőhm — 
hogy Kant és Comte tanai egymást kiegészítik. Kant adja az állás- 
pontot és a formát, Comte és a positiv tudományok a gazdag tar- 
talmat". E két tan összekapcsolásán 15 évig dolgozott s műve, míg 
egyfelől Kant tanait kifejti, másfelől a positivismusnak alapjait is 

biztosítja". Comte positivismusának nincs ismeretelmélete. Bőhm 
ezt akarja kiegészíteni, a positivismust ismeretelméletileg, dialekti- 
kailag igazolni. Ezért mondja Kozáry,! hogy Bőhm az újkantianu- 
sokhoz is közel áll. 

A positivismus hazai történelmét vázolva, meg kell emlékez- 
nünk a Bölcseleti Folyóíratról is, a mely, mint már említettük, a 
Leó pápa Aeterni patris kezdetű körlevele felhívására az aguinoi 


szt. Tamás böleseletét ápolja s mint ílyen, természetesen a positi- 


vismussal szemben foglal állást. Annál feltűnőbb, hogy mindjárt 
I. évfolyamában akad a ,katholikus táborból" egy plebanus, Mer- 
chich Máthé, ki A posítíivismus alaptana és a katholikus kritika 
czímen Stöckl-lel és a mainzi Katholik-kal szemben védelembe veszi 
a positivismust. , Mennyire bámúltam én, látván, hogy a positivis- 
must kath. kritikánk egyhangúlag idétlen s bárgyu agyrémeskedésnek 
hírdeté és hírdeti". Szerinte a positivismus alapelve a módszerben 
keresendő, mely ,merőben kritikai irányú" (I. évf. 196 Il.) s így 
nem materialismus, mint Stöekl mondja, hanem kritikai sensualis- 
mus; mert azt vallja, hogy mást nem ismerhetünk meg, csak az 
 érzékileg észlelhetőt, a materialismus pedig azt, hogy ezen kivűl 
más nem létezik. , A positivismus nem küszöböli ki a tudás köréből 
az absolutumot, okot, lényeget, hanem csak a fictivumot, a nem 
positivumot s ezt is nem a létnek, hanem csak a megismerhetésnek 
köréből". , Módszeri elve befejezett és — szerintem —  evidenter 
igaz" (202. I.), csak alkalmazása, t. i. mi ismerhető meg, mi nem, 
befejezetlen és változó. , A positivismus alapjában véve a haladás 
philosophiája, tehát a mennyiben igazán és őszintén fürkészi meg- 
győződésünk alapjait, írtja az ábrándokat, mutatja a tévedések gene- 
sisét, gyűjti a végérvényesen megállapított igazságokat, annyiban 
nekünk katholikusoknak nemcsak hogy nincs okunk azt gáncsolni, 
hanem inkább szívvel, lélekkel józan positivistákká kellene lennünk, 
ha különben már azok nem volnánk", 

E czikkre a szerkesztők megjegyzik, hogy több állításával 
nem értenek egyet s felhívják a munkatársakat, szóljanak a tárgy- 
hoz. Dr. Waldfogl Károly pedig németre fordítja s Stöecklnek meg- 
küldi Merchich czikkét, hogy védhesse magát. Egyben azt is meg- 
jegyzi, hogy a czikk a folyóírat szellemével, egész irányával, ezél- 
jával teljesen ellentétben áll.2 Stöekl feleletében 3 útalva arra, hogy 

: Korunk bölcselete. Pécsett, 1892. 84. 1. 


" Bölcseleti Folyóírat. 1886. Stöckl és a positivismus. 283—285. 1. 
" A positivismus alaptana és a katholikus kritika. U. o. 286—308, 1. 

az ő Geschichte der neuesten Philosophie von Baco und Cartesius 
bis zur Gegenwart. 1883. cz. munkájában található kritikáját 
támadja Merchich, vádolja ezt, hogy a positivismust sok pontjában 
nem értette meg. Merechich , Ellenészrevételek Stöckl úr ellenkriti- 
kájára"1 czikkben tiltakozik először Waldfogl felfogása ellen, hogy 
vétett a folyóírat iránya ellen, hogy , merényletet követett volna 
el a hazai keresztény bölcselkedési közvélemény ellen", mikor a 
positivismusban valami okosat fedezett fel. A vita tovább közte 
és Stöckl között foly a felett, hogy miben áll a Comte-féle positi- 
vismus? Most . beleszól a kérdésbe Kenyeres Lajos is (II. évf. 
215—223. I.) , Észrevételek a positivismus vitatásához" s nem kutatva, 
hogy melyik az igazi Comte-féle positivismus, arra a térre viszi 
át a vitát, hogy szükséges-e, termékeny-e a Merchich felfogása sze- 
rint értett positivismus, ,a melyre a Comte-féle (talán modern 
pogány szellemű?) positivismus adott ugyan alkalmat és okot, de a 
mely keresztény szelleművé tisztúl". 

Ezzel bevégződött a vita, melyet érdekesnek tartottunk vázolni 
annyival is inkább, mert a Bölcseleti Folyóírat a Budapesti Szemle 
szerkesztőjétől még azt is rossz néven vette, hogy ez örömének adott 
kifejezést, mikor Spencer 1885-ben a Szemlét egy ezikkének kefe- 
lenyomatával megtisztelte.? 

Kozáry, az aguinoi Tamás-féle seholasticus bölcselet híve, 
idézett munkájában, a positivismus történelmét, térfoglalásait a 
különböző irodalmakban és kritikáját adja rendkivűli olvasottsággal 
és- készültséggel. De korunk bölcseletének a positivismust nem teljes 
joggal nevezi. Mert eltekintve attól, hogy nemcsak Comte-ot és szo- 
rosan vett iskoláját tárgyalja, hanem Spencer, Taine, Du Bois- 
Reymond tanait is, a kik nem sorolhatók az általánosan elfogadott 
használat szerint Comte iskolájába, még: ezek együttvéve sem kép- 
viselhetik korunk bölecseletét, a melynek jellemzője épen az, hogy 
e határozottabban kidomborodó irányok mellett számos más irányok 
és mozgalmak észlelhetők. Úgy gondoljuk, hogy Kozáry álláspont- 
jából folyólag nem lehet elfogulatlan kritikusa a positivismusnak, 
a mely elmondhatná, hogy így sem dícsértetni, sem gyaláztatni nem 
akar. Schmitt Jenő, az évekkel ezelőtt a berlini akademia Hegel- 
pályázatán feltűnt, akkor zombori törvényszéki írnok, Kozáry e 

1 Bölcseleti Folyóírat. II. évf. 45—71. Il. 

2 Bölcseleti Folyóírat. 1888. 161—171. 1. Sulyok István, A. darwinismus 
erkölcstana. (Bírálat.) 

eadüten 


munkájáról: Positivismus és theologia ezímen tanúlmányt Írva,! TÉSZ- 
véttel tekint a küzdő felekre, szemlélve a positivismus és theologia 
harczát. , A középkorba visszavonúló, a középkori iskola vértjével, 
paizsával és kardjával fegyverkező modern sechola itt Don Ruixotte-i 
szélmalomharezot űz; az ellenséget ott keresi, a hol nincs és a 
középkori naiv realistikus logika fegyvertárából előszedett rozsdás . 
fegyverekkel akarja a modern ellenséget megtámadni, a ki rá nézve 
láthatatlan, a subjectivismus sánczai mögé rejtőzik és onnét szórja 
pusztító lövegeit" . 

Kozáry szerint ,a positivismus végzetes tévedés? s munkája 
, a megtámadott metaphysika jogait védelmezi, ünnepélyes tiltako- 
zást emel az értelem és az emberiség közmeggyőződése s a természet- 
tudományok nevében az értelem határainak jogosulatlan megszorításai, 
korlátozása és bilincsekbe verése ellen".? Szerinte ,a positivismus 
eszméi áthatották a modern gondolkodásmódot és a katholikus tábo- 
ron kivűl úgyszólván uralkodnak korunk fölött az oczeánon innen 
és az oczeánon túl".t Úgy látja, hogy Madách is befolyása alá 
kerűlt, sőt a parlament és közoktatás is. Egyetemeink bölcsészeti 
és jogi karán képviselői vannak. , Középiskoláink tankönyvei, külö- 
nösen bölcseleti kézi könyvei, telítve vannak ezen kárhozatos irány- 
zat egyes tételeivel". Itt Pauer és Sártffy könyveit érti. , Még szo- 
rítanak a Herbart-féle nevelés rendszerének békói, már is szívesen 
kacsingatnak a positivismus felé... Nem féltem nevelésrendszerün- 
ket a positivismus nevetséges utopiáitól. Annyi józansága mindíg 
volt a magyar nemzetnek, hogy a nyugat-európai eszmék hóbortjait 
el nem fogadta és a nevetségesbe nem tévedett. Meg vagyok győ- 
ződve, hogy az eltemetett Magyar Philosophiai Szemle és a Pester 
Lloyd csábító hívásai hatsáístalinok maradnak". A Pester Lloydnál 
ez irány képviselője és sürgetője Silberstein Adolf volt. Ez irány 
elég erősen van képviselve nálunk. Az említetteken kivűl Öreg 
János (Erkölcsiség szabadakarat nélkűl), dr. Schlüchter Miksa (Az 
emberi akarat szabadságáról. Budapest. 1889.) foglalnak állást a deter- 
minismus mellett. Előbbinek ezért Szász Bélával polemiája is volt." 


: Élet. 1893. jan, 1. fűz. 

Bölcseleti Folyóírat. 1893. 325—332. I. 
S Ugyanott. 

4 Korunk böleselete, Előszó. 

Schlüchter a magyar orvosok és természetvizsgálók 1588-ban 
tartott XXIV. gyűlésén mondotta el beszédjét, a melyben erre az 
eredményre jut: , Bátran kijelenthetem és nem magam állok, hogy 
azon igazságszolgáltatás, mely a rossz cselekedet megtorlását ezélozza, 
theoriájában hamis, kivitelében igazságtalan. A bűn elkövetése nem 
szabad akarat eredménye". S mint Öreg könyvével Szász Béla rek- 
tori beszédben, úgy foglalkozik épen Sehlüiehterrel Klinger István, 
Az emberi akarat szabadságáról, szemben a deterministák tanával 
ez. beszédjében a budapesti egyetem újjáalakításának 109. évfordu- 
lója alkalmából 1889-ben, mint az egyetemnek az évi rectora. 
A. materialistákkal (Büchner, Vogt, Molesehott stb.) s közelebbről 
Pauernek Az ethikai determinismus elmélete cz. akadémiai pálya- 
díjat nyert művében kifejtett elméletével száll síkra.! Francisey 
Lajos is behatóan bírálja Pauer elméletét.? Lélektani tankönyveikkel 
ide sorolandók Babics, Bihari, Lindner, Böhm, Sárffy, Parádi. 

A magyar büntető jogban a védelem érdekében napról-napra 

szélesebbkörű és általánosabb gyakorlati alkalmazást találnak e 
. tanok a Lombroso és iskolája működése következtében. Pulszky és 
Pickler jogbölcsészeti könyvei a positivismus alapján épűlnek fel. 
A történelem bölesészetében ez irányt képviselik Asbóth Oszkár 
(A. szabadság), Kállay Mill Stuartnak A szabadságról ez. könyvének 
fordításával, Beöthy Leó A társadalmi fejlődés kezdetei (Budapest. 
2 kt. 1882.) cz. munkájával, a neveléstudományban Bokor, Sebesztha, 
és Felméri ez irány harczosai. , Welméri a társadalom számára akar 
nevelni, úgy a mint a társadalom jelentkezik".? Sebesztha a M. 
Philos. Szemlében birálva Welméri könyvét, jezsuita rendszernek 
nevezte nevelési elméletét, mire Kozáry : szükségesnek tartja azonnal 
kijelenteni, hogy ,ha ez igaz volna, a katholikus egyház tőrne 
először pálczát felette". Welméri az emberben pusztán a természeti, 
érzéki lényt tekinti; erkölcstana a természeti erkölcstan, nem az 
evangeliumi ; vallása a deismus, kizárása minden dogmának, hkár- 
hoztatása a káté-tanításnak, az általános megmagyarázhatatlan krisz- 
tusi kereszténység ; istentisztelete felekezeti jelleg nélkül való. Wel- 
méri a positivista nevelési rendszer híve, mely az egyedet a társa- 
dalom szolgálatára képezi ki, mint Comte, Vaihinger, Preyer stb."5 


1 Bölcseleti Folyóírat. 1889. évf. 
ZU KOSELSJOEZ TS ÉYT, 

3 Korunk bölcselete. 105 I. 

4 Bölcseleti Folyóírat, 1891. 487—490 I. 

5; L. bővebben Kozáry: Korunk bölcselete. 

Két tábor küzd hát egymással irodalmunkban a positivismus 
dolgában. Egyik mellette, a tudás és ismeret nevében, a másik 
ellene a hit és vallásos meggyőződés érdekében. Brassai itt is az 
elsők között van, a kik nálunk az új tannal foglalkoznak. Már 
abból az időből vannak ide vonatkozó ezikkei, mikor nálunk még 
kevesen ismerik a positivismus lényegét. 

1875-ben a kolozsvári tudomány-egyetemi kör rendezte fel- 
olvasáson szabad előadást tart a positivismusról. A. Keresztény Mag- 
vető szerkesztősége előadásának közlésére kéri föl. Minthogy azonban 
írásba foglalva nem volt, abból az elvből kiindulva, hogy nem 
szereti rosszabbúl elmondani, a mit más jobban már elmondott, 
lefordítja s közli Bratuscheck giesseni egyetemi tanár székfoglalóját ! 
, bevezetésűl", melynek, a mint megjegyzi, alapjában mindenben 
aláír. De kiigazítja Bratuschecknek azt a felfogását, hogy a philo- 
sophia elismeri a külön tudományok teljes önállóságát és szorgal- 
masan igyekszik tőlök tanulni. Erre megjegyzi csillag alatt: , Nem 
irok alája, még a , kölcsönösen" hozzátételével sem". Épen úgy, 
mint 19 évvel az előtt Az exact tudományok követeléset-ben és 21 
évvel később az [Igazi positiv philosophiá-ban: , A bölcsészet az 
egyes tudományok vezérfonala, nem pedig eredménye", mint ő 
(Comte) akarná" (5. l.), s a következő lapon épen e szellemben: 
, Szilárdul állítom, hogy a philosophia deductiv tudomány". Bras- 
sainak a fordításai is nagyjelentőségűek saját nézeteinek megállapí- 
tására. A mint Bratuscheck e czikkében a természetvizsgálat irányát 
felfogja, az teljesen egyezik Brassai felfogásával. A természetvizs- 


. gálás philosophiai szellemét nem az teszi, hogy metaphysikával 


foglalkozzék, ,hanem az, hogy tudatával legyen saját határainak az 
elme- (— szellem) tudományok felé, a logikai törvények a priori 
természetének és a maga végelvei metaphysikai jellemének. Logika 
és ismerettheoria nélkül nincs exact tudomány és hogy ezek az 
alapfeltételek fenntartódjanak továbbra is, a philosophiai tanoknak 
kell alkotni a külön tudomsáínyok alapját". 

Brassai ettől az időtől kezdve folytonosan föglalkozik a posi- 
tivismussal s bár rendszere alapelveivel már régóta tisztában van, 
a kidolgozás munkáját ez időtől szímíthatjuk.? Melyik az igazi tudo- 


! Keresztény Magvető. 1875. 


" Ide tartozó munkái: Melyik az igazi tudomány? Keresztény Mag- 


vető. 1887. — A philosophia fordulta. Magyar  Philosophiai Szemle. 1888. 


Medveczky, Normativ elvek az ethikában (Birálat) U. o. 1889. — A phílo- 

mány a positivismusból indul ki, a mely — szerinte — egyszerre 
el akarja nyelni a hivést és tudást. midőn az emberi szellem fejlődé- 
sében a theologiai és metaphysikai korszakokat meghaladottaknak 
tanítja s elve és feladata , az ős- és végokok vizsgálatától elállani 
s csupán a világ folyásában a tények egymásután következése tör- 
vényeit fürkészni". E szerint az erő és foganat, az eszköz és ezél 
a természetben, az akarat és lélek az emberben, a képzelt erkölcsi 
jó és rossz a világon — mind megannyi tévedések". Síkra száll a 
tudomány ellen, melyet egyetlen philosophiai közlönyünk, úgy ecsele- 
kedve, ,mint a ki ószeren vásárolt ruházattal díszeleg", külföldről 
be akar hozni és nálunk "meghonosítani, holott ott már lejárta 
magát. Kezet fognak a positivistákkal a szaktudósok, a materiá- 
listák, kiknek főbb elveit ismertetve czikkében, szembeállítja velök 
12 pontba foglalt saját nézeteit. Ez a 12 pont ,dióhéjba szorított 
kivonata" annak a czikksorozatnak, melyet a következő évben A 
plulosophia fordulta czímmel kezdett közölni a M. Philos. Szemlé- 
ben, de melyet a Szemle megszünte miatt nem fejezhetett be s 
mely — a mint itt mondja— ez előtt 9—10 évvel, tehát 1878— 
1719-ben már készen volt. 

Az első czikkben vizsgálata alapjáúl veszi az öntudatot, melyről 
azt mondja, hogy ,egy rendszerben sem volt oly alapelvnek, melyből 
kiindítva, hézag és ugrás nélkül lánczolatosan legyen kifejtve, leve- 
zetve a philosophiai igazságok sora" (M. Philos. Sz. 1888. 164 I.). 
Mert a következtetésben kezdetűl, a bizonyításban végmozzanatúl 
nélkülözhetetlen főkellék egy alapigazság, melyről bízvást föltehessük, 
hogy egyetemesen, azaz minden hallónál helybenhagyást nyer". Ez 
az alapigazság az öntudat, melyről a bölcselők vagy hallgatnak, 
vagy tárgyalják, de nem gyanítanak benne alapigazságot, vagy 
alapúl veszik, de nem építenek rá. Brassai alapúl veszi a , vagyok 
és tudom, hogy vagyok" tételt s rendszert hoz ki belőle. Minthogy 
azonban utóbbi időkben többen is jöttek az öntudatra, mint alap- 
igazságra, ezért czímezi czikkét a ,philosophia fordúltának" s kife- 


sophia fordulta. 2. 3. 4 czikk. U. o. 1890—91 évf. — Talpra állítások. U. 
o. 1891. és Erd. Múz. Egylet 1891. évf. 2. fűzetében is. — Melyik az igazi 
tudomány ? II. Vallás és philosophia.. Keresztény Magvető. 1893. — Az 
igazi positiv philosophia. (Értek. a bölesészeti tudományok köréből. III. kt. 
3. sz.) 1896. — A rosszra való hajlam a rossz nevelés következménye-e ? 
Unitárius Közlöny. 1896. 9. fúz. — Nyilt levél dr. Concha Győzőhez az , Igazi 
positiv philosophia" ügyében. Athenaeum. 1897. 

jezi, hogy ennyi gondolkozó főnek összetalálkozása nem lehet jelen- 
tőség nélkül". De előrebocsátja, hogy ezikkét csak úgy fogja 
folytatni, ha , észrevételek nyílvánulnak reá"; mert fél az agyon- 
hallgatástól és a kritika iránt, legyen az szelid vagy éles, türelmes, 
mint senki más. 

Erre a felszólításra Bőhm felel a folyóírat 337—340. 1. ,, Ész- 
revételek Brassai czikkére" ezímen. ,A philosophiának jelen állapota 
egész Európában — mondja ő — mely hol élősködés régi rend- 
szerek testén, hol forrongás a ezél biztos tudata nélkűl, de külö- 
nösen hazai philosophiai irodalmunk szegénysége nagy eseménynek 
fogja feltüntetni Br. vállalkozását, ha igéretét csakugyan béváltja". 
Brassainak nincs oka az agyonhallgatástól tartani. , Egy Br. czikke 
nyom nélkűl el nem tünhetik. Oly önálló gondolkozású férfiú, mi- 
lyennek Brassait már csak a logikájából mindenki ismeri, nem írhat 
czikket, mely nyom nélkűl eltűnnék és ha a jelenben nem is élvezné 
Br. gyümölcsét, mint jó gazda, a jövő számára ültet s az le fogja 
róni irányában a hála és elismerés köteles adóját". Ha régi is Br. 
kiindulása, ,abban igaza van, hogy az öntudat mindörökké minden 
bizonyosságnak eredeti forrása s e nélkül a bizonyításnak igazi 
alapja nincsen". , Br. azon tételt, hogy az összes bebizonyítandó 
igazságok alapja, vagyis az alapigazság az öntudat ténye, mely sze- 
rínt , vagyok és tudom, hogy vagyok" — már ezen eczikkben is oly 
meggyőzően vezette le, hogy nehéz ellene küzdeni is, czáfolni pedig 
lehetetlen". , Semmi kétség tehát benne, hogy kiindulási pontnak 
az öntudatnak kell lenni, mely minden bizonyosság felett dönt s a 
tételeknek szembeötlőséget kölcsönöz. Ámde az iránt: miként foly- 
nak ebből a philos. igazságok, Br. tájékoztatást nem nyujt jelen 
ezikkében". Csak sejti, hogy a tételek, melyeket pusztán az öntu- 
datból hoz le, formaiak lesznek. Egyelőre tehát várja a czikk foly- 
tatását. De kitér két dologra. A ,logika lényegéről" nyilvánított 
felfogásával , tökéletesen egyezik Brassaival". ,Br. logikája jól át- 
gondolt könyv; csak egy baja van, — lélektani alapon áll, mástól 
kölesönzi evidentiáját". Kétségbevonja Br. amnz állítását, hogy ,a 
logika és a beszéd egyformán a társadalom szüleményei". Mert 
beszélni az ember társadalom nélkül nem tud, de gondolkodni igen. 
De bevárja a ezikk végét, hogy ,Br. engedelmével"  , sommásan 
nyilatkozzék rendszeres levezetéseiről" . 

Brassai folytatja ezikkét s kutatva az öntudat történelmét, 
arra a meggyőződésre jut, hogy ,az idő jelei mutatkoznak s ezek 

szerint a philosophia tárgyalása igazán fordulóban van, azaz, hogy 
a philosophiai gondolkodás a korábbitól nemcsak különböző, hanem 
vele épen ellenkező útra indult". 

Az öntudat alapigazságából származtatja az összes igazságokat. 
, Tudom, hogy vagyok". Ez az állapot az öntudat. A. , vagyok"-kal 
a létről való közetlen, első és eredeti tudatomat mondom ki. A lét 
mivoltának fejtegetése lehetetlen, mert az eredeti és egyszerű igaz- 
ság. Énem érzésében álomban, ájulásban néha-néha megszakadás áll 
be s itt áll elé az idő és azonosság eszméje. , Kétségkívüli és minden 
embertől igenlett, helybenhagyott igazság, hogy az én folytonos, 
azonos lény". A beszéd által megtudom, hogy rajtam kívűl több 
én is van, s hogy az öntudatot s mind azt, mit róla elmond, min- 
denki egyformán tudja, érzi, tapasztalja. Így nyerjük a nem én és 
az igazság eszméjét. Öntudatunk egyhanguságát megtörik a fájdalom 
és éhség érzetei. Ezek adják a változás és különség, a támadás és 
elmulás, a kezdet és vég eszméit. A volt és van, a kép és tény 
különbségeiből áll elé az idő és emlékezés eszméje. , Az emlékezés 
már az azonosság öntudatában mutatkozik". A fájdalmat hol itt, 
hol amott érezzük s igy keletkezik a hely és az űr (tér), továbbá 
a haladás s a helyek egymással való viszonyából a haladással kap- 
csolatban az irány. Mindezek az én jelenséget. Az én és jelenségei 
olyforma viszonyban állanak egymáshoz, mint substantia és acci- 
dens. Az én és jelenségei tudatát egy felsőbb fogalomba foglalva 
érsésnek (nem — sensatio) nevezi. Ezek elsőrendű jelenségek. 

Másodrendű jelenségek : látás, hallás, tapintás, ízlés és szaglás. 
Előbbiekkel egyneműek, de nem egyfajúak. Amazok egymástól 
különböznek, s mindenik magában egyszerű. Ezek szerkesztettek 
ama elsőrendű jelenségekből s még valamiből, t. i. valamitől jőnek 
(eszköz) s valamihez (tárgy) mennek. 

Itt kerűl vizsgálás alá a tárgy, a mely ,oly nem-én, melyet 
öntudatunk érzékleteinél fogva annyira szoros kapcsolatban lenni 
érez az énnel, hogy valódi létéről közbenjárólag szintoly bizonyosak 
vagyunk, mint az énéről". Tehát a tárgy tudata nem látszat, haném 
tény. S így ,a fordúlt philosophia" dualistikus rendszer s az ének 
és nem-ének éles megkülönböztetésén alapulván, tagadja a monis- 
must akár idealis, akár realis alakjában. 

Az érzéklet, érzékszerv és tárgy szoros kapcsolatban vannak 
egymással, de létezhetnek külön is s ilyenkor keletkeznek a harmad- 
rendű jelenségek, melyeket képzeteknek nevez. Az elsőrendűekkel 

megegyeznek abban, hogy tárgyiatlanok. A képzet lehet oly élénk 
is, hogy tárgyias érzékletnek tartjuk. 

Az öntudat jelenségeinek ama csoportját, mely a hajlamokat, 
indulatokat, szenvedélyeket és az akaratot foglalja magában, a folyó- 
írat megszünte miatt már nem tárgyalhatta. 

Bőhm a M. Philos. Sz. 1889—90. évfolyamaiban , A lélektan 
ismeretelméleti alapjai cz. egy magvas értekezést közöl, melyben 
aljegyzetben egy nehány vonatkozást találunk Br. czikkeire. Az 
1890. évf. 412 I. aljegyzetében: , Az emlékezés és öntudat viszonyát 
nálunk helyesen és határozottan Br. fejtette ki, mondván: ,az emlé- 
kezés már az azonosság öntudatában mutatkozik". A 415 I. aljegy- 
zetében megint: , Br. ezt (t. i. hogy az én örőkké azonos és állandó 
tevékenység) helyesen fejtegeti s az énből (bár nem látom mikép ?) 
vezeti le az azonosság eszméjét". A 419. 1. csillag alatt: , Br. ezen 
tényt (hogy az én egyszer énnek, másszor másnak, egyszer egysze- 
rünek, másszor sokfélének tudja magát) helyesen látja; tudja, hogy 
ezen , jelenségekről" közetlen tudatunk van s hogy bár azonosságot 
nekik csak rávitelesen tulajdonítunk, mégis ,szoros és csaknem meg- 
különböztethetetlen kapcsolatban és mintegy összeolvadva vannak 
énünk létével". De mikép lehet az azonos én egyben azonos és 
mégis más, ezt nem fejtette meg. Sőt a 20. lapon mondottak után 
attól kell tartani, hogy téves útra tér megfejtése. Mert ha azt 
mondja, hogy ,substantia és accidens olyforma viszonyban állanak, 
mint az én és jelenségei, akkor az épen itt fejtegetett nehézségek 
labyrinthusában téved el. Az én — én tényéből a jelenségek válto- 
zatosságát, mint accidenseket nem lehet logice lehozni". 

Bőhmnek amaz előbb felsorolt s ez utóbbi észrevételeire ,, Talpra- 
állítások" ez. teszi meg Brassai megjegyzéseit. Arra a kifogására, 
hogy logikája lélektani alapon épűlt s innen veszi az elveket, azt 
mondja, hogy nem elveket, hanem tényeket vesz, melyeket se nem 
teremthet, se nem költhet, hanem merítenie kell, még pedig szelle- 
mieket egyedűli forrásukból, a lélektanból. A mi aztán az azonosság 
eszméjének az énből való levezetését illeti, ,az azonosság eredeti 
eszme, nem pedig alkotható, deducálható vagy inducálható fogalom". 
Tehát eljárása nem fejtegetés, se nem levezetés. Bőhm szerint Br. 
nem fejtette meg, , mikép lehet az azonos én egyben azonos és mégis 
más". Erre Br.: , Érthetőleg megmondtam, hogy az én-t és más-t 
bár vékony és olykor csak nagyítóval látható, de éles határvonal 
választja el egymástól s philosophiai nézetemet az én és más (a mi 

nem az üres és csupán negatív nem én) dualismusa jellemzi". Hogy 
a én és jelenségei viszonyát a substantia és accidenseiéhez hason- 
lította, nem ismeri el botlásnak. Arra a vádra pedig, hogy az én — én 
tényéből a jelenségek változatosságát nem lehet lehozni, azt mondja, 
hogy vaz én és jelenségei két külön dolog, egyiket a másikból 
kihozni nem akarhattam. Az én — én nem egyéb egy üres egyenlet- 
nél, melynek se realis, se transcendens értelme nincs; hogy lehetne 
hát a semmiből kihozni valamit" ? 

Pár évvel később jelenik meg Melyik az igazi tudomúny foly- 
tatása Vallás és philosophia. ezímen, melylyel lélektani-ismeretelmé- 
leti alapokon nyugvó : metaphysikája az erkölcstan terére lép és a 
mely az [Igazi positiv philosophia ama második részének felel meg, 
a hol az öntudat egyik legfőbb tulajdonságának, az akaratnak tár- 
gyalására tér. Épen azért ezt most mellőzve, rátérünk positiv phi- 
losophiája ismertetésére, alkalom adtán hívatkozva a Vallás és phi- 
losophiája útmutatásaira is. 

Igazi positív piulosophiája tömör és világos rendszerbe fogla- 
lása Melyik az igazi tudomány és A philosophia fordulta eredményei- 
nek. Ebben , rendszere sarkalatos állítmányait" ígéri. De korábbi 
czímét megváltoztatta s az új czímet megmagyarázza, mert ,ezt a 
czímet egy merőben különböző rendszer már jó ideje.hogy eltulaj- 
donította magának". Comte a positiv szót bizonyos, határozott érte- 
lemben használja s mivel szerinte csak a physikai tények bizonyosak 
és határozottak, az ezekre alapított positivismus a tények bölcselete. 
De a tények nem csupán physikaiak, hanem psychikaiak is és ezek 
szintoly bizonyosak és határozottak, mint amazok. S ezért lehetetlen 
elismernie, hogy Comte rendszere a tények bölcselete volna. ,, Ellen- 
ben az enyém teljes értelmökben vett tényeken alapult és épűlt s 
én jogosan nevezhetem rendszeremet positiv philosophiának, hozzá 
ragasztván megkülönböztetés végett az ,igazi" epithetumot (4. 1.). 
A philosophia, mint deductiv tudomány, egy főelvből indúl ki s ez 
az, hogy ,az embernek egyetlen egy bizonyos, csalhatatlanul igaz 
tudomása az, hogy van, vagyis létezik". Ez a létel s a vele össze- 
forrott tudása személyesítve az én, a tudás állapota az öntudat. 

Az öntudat tulajdonságai : a közetlenség, mert az én lételét egye- 
nesen, minden közbenjáró eszköz nélkül tudja és érzi az ember, 


. holott minden egyébnek a lételéről csak öntudatunknál fogva van 


eszménk. Második tulajdonsága az önállóság, melynél fogva állo- 
mány s így definiálhatatlan, mert közetlen benső tapasztalatnak 

tárgya. Harmadik tulajdonsága az azonosság s negyedik az ezzel 
szorosan összekapcsolt maradandóság. Ötödik tulajdonsága, hogy 
értésünkre adja a nemént, a jelenségeket, a melyek kétfélék ; t. i. ha 
csupán magunkban tapasztaljuk, érzelmek és indulatok ; ha kültár- 
gyakra vonatkoznak, érzékletek. Hatodik tulajdonsága az öntudatnak 
az akarat, melynél fogva énünknek testünk kiható szervein hatalma 
van, parancsol a nem-énnek, parancsolja, hogy képzeteit, gondolatait 
valósítsa. Ennélfogva képtelen állítás, hogy az akaratnak motivu- 
mának kell lenni s e nélkül nem is gondolható. Ezért mondja már 
1889-ben a Comte, Spencer és Mill nyomain járó Medveczky-nek 
A normativ elvek jelentősége az ethikábam cz. munkáját bírálva, hogy 
,a2 akaratot irányzó törvény oly három szó, a mely csodálkozik 
azon, hogy mikép kerűlt egymás társaságába". S ugyanitt : , A szabad- 
akarat cselekedeteink benső, első és végső oka, az igazán eredeti 
ősok, az okok typusa, melynek minden empiricus ok csak projec- 
tioja, épen mint látásunk tárgyai az űrben szemidegeink mozgása 
projectioi", S itt az erkölcstan terére lépve, az erkölcstan tényeit 
és szabályait vezeti le. A. cselekvények erkölcsileg jók, közönbösek 
és rosszak lehetnek. Megítélésük becslés dolga. S itt már kérdés, 
hogy a két cselekvő lény, az én és nem-én közűl melyiknek tulaj- 
donítandó a becslői tekintély? Eredetisége és közetlen bizonyossága 
tekintetéből az énnek. Már az öntudatnak a cselekvényekhez való 
viszonyát vizsgálandó, megállapítja annak hetedik tulajdonságát, a 
gondolkodást, mely az érzékleteknek és képzeteknek rendezésében 
áll. Az autokrata akarat tanácsadója a gondolkodás. Ennek a sza- 
vára hallgatva az akarat, a testi erők működéseit hol mentökre 
hagyja, hol segíti, hol küzd ellenök. A küzdelem eredménye adja 
az erkölcsi elvet, az erkölcsi jó és rossz, az erény és vétek viszony- 
talan fogalmát. Ha az akarat a testi erők működéseit mentökre 
hagyja, a keletkező eselekvény valószínűleg  közönbös, ha segíti, 
valószínűleg jó. Valószínűleg, mert a ratio tévedhet. De tökélete- 
sen bizonyos, hogy ha a küzdelemben az akarat győz, a keletkező 
cselekvény erényes, ha legyőzetik, a cselekvény vétek. A legtőbb 
erkölcsi elv tehát ez: , Az erény az akarat győzelme a testi erőkön" 
vagy: ,a2 én győzelme a vele egygyé kapcsolt nem-énnel való küz- 
delemben" (22. 1.). Így megállapítva az erkölcsi főelvet, hozzáteszi: 
független  önállóságban,  alkalmazhatóságban az eddigelé javasolt 
morale principiumok egyetlen egyike sem mérkőzhetik vele. Tegyük 
hozzá, hogy mindazt, a mi azokban helyes és igaz, magában foglalja 

és másfelől hibáikat javítja és hiányaikat pótolja". Vallás és philo- 
sophia cz. értekezésében ez erkölcsi elv előnyeit, hasznát abban 
látja, hogy az erőnek csalhatatlanúl és közetlenűl tudott példáiúl az 
akaratot és vágyainkat mutatja fel, mint a melyeknek a természeti 
ú. n. erők csak képei és hasonlatosságai, másikat abban, hogy az 
erkölcstannak viszonytalan elve van benne megállapítva.!t Rendsze- 
rében a kötelesség eszméjének nincs helye, mert a kötelesség fogalma 
csak károsan hat az erkölcsiségre, minthogy az önkénytességet, az 
erénynek leglényegesebb — nem tulajdonságát, hanem — alkotó 
részét, kiírtással fenyegeti, az akaratot tronusából kivetve, úrból 
szolgává alázza (18. 1.). Épen így ír Medveczky művének fennebb 
idézett bírálatában: A ki a kötelezés, parancsolás, kényszer eszmé- 
jét emeli vezérelvvé, az tudtán kívűl ezeket cselekszi: az erkölecs- 
tant az akarat, az önkénytesség magasztos eszményvilágából a föld 
sarába lehúzza, az erényhőst rabszolgává, az erkölcsi érdek ösztö- 
nözte munkást robotoló jobbágygyá, a honszeretettől, nemes dics- 
vágytól lelkesített hadsereget Xerxes ostorhajtotta népcsordájává 
akarja tenni, a szabad állami polgárt zsarnok iga alá téríteni igyekszik". 

Az eddig előadott tények közetlenűl csak én-magamra nézve 
bizonyosak. De ha másoknak hozzám, embertársaimnak egymáshoz és 
mindnyájunknak a világegyetemhez való viszonyát vizsgáljuk, itt a 
tények tudomása csak másodrendű bizonyosságú, nem közetlen, csak 
következtetett. Itt az eddig kizárólag használt deductio mellé szük- 
séges az inductio is. 

Érzékleteim, felfogásom közetlenűl meggyőznek, hogy vannak 
embertársaim, kiknek minden érzékelhető tulajdonságaik az enyé- 
mekkel azonosak. De vannak oly tulajdonságok s ílyenek képzeteim, 
melyeket másokban nem érzékelhetek. Itt a beszéd áll szolgála- 
tomra. A beszéd pedig teljesen meggyőz s részben a cselekvényekből 
is következtethetjük, .,hogy következtetés, értelem, ész, okosság, 
érzelem, vágy, indulat, szenvedély minden emberben van". 5 mi- 
után az öntudatnak minden más tulajdonságait, a melyeket magam- 
ban tapasztalok, embertársaimban is fellelem, az inductio felhatalmaz 
arra, hogy az akaratot is minden másokban létezőknek állítsam". 

Már akarataik tekintetéből az emberek abban a viszonyban 
vannak egymáshoz, hogy bár az ember akarata a természet minden 
erőivel szembeszáll, de akarat akarat ellen sohasem küzd s ha össze- 


1 Brassai: Nézetek a vallás eszméjéről. Kolozsvár, 1898. 94. I. 


ai 
2 


100 BRASSAI, MINT PHILOSOPHUS. 


ütközésbe jőnek, mind a két fél visszahúzza magát. Ez a jognak 
rendíthetetlen alapja, a szabadság igazi fogalma, ez teszi lehetővé 
a társadalmat. Ha az akarat mindíg győzne, ha sikerülne tehetet- 
lenné tenni a vágyakat és indulatokat, igaz, hogy a vétek meg- 
szünnék, de meg az erény is és erkölcsi halál következnék be. Az 
már a kérdés: micsoda viszonya van az egyik akarata és a másik 
testi hajlamai, vágyai, indulatai között? Beszéddel egyik egyén a 
másikban képzeteket kelt s ezeknél fogva cselekvényekre indít. Egy 
másik viszony az, hogy az akarat a vágyaknak ellensége s ez az 
antipathia erkölcsileg igazolt, míg a vétkező egyén személyére ki 
nem terjed. Sympathia csak akarat és akarat, vágy és vágy közt 
van. Akarat és akarat közti sympathia erkölesi kölcsönös vonzalom, 
a vágy és vágy közti sympathiának nincs erkölesi jelleme; amaz 
lelki, ez testi. Az a kezdeményezője a társadalmaknak. Az egyének 
akaratai és vágyai közti arányt vizsgálva, ez erőknek csak  feszű- 
lései arányáról lehet szó. Az egyén jellemét akarata s vágyai inten- 
sitasi, feszűlési arányai fejeznék ki; de minthogy nincs echaractero- 
metrum, csak nagyobb-kisebb, erősebb-gyengébb fokokat állíthatni 
fel. Az akarat és vágyak arányai minden emberben különbözők, de 
egyikéi sem nulla s így született derék, sem született bűnös nincs. 
Azonban az akarat lehet gyarló s így támaszra, segítőre van szük- 
sége. Ily támaszok: a nevelés, állam, vallás. 

Az akarat ereje önkéntes, eredeti, független s az erős akaratnak 
nincs is szüksége támaszra, a mely a kötelesség fogalmán épűl. Tehát e 
segítők nem helyettesítik az akaratot, hanem csak melléje, pártjára 
állanak. S így az akarat és segédjei közreműködésével biztosítva 
van az erkölcsi jobb fél, ú. m. az én győzedelmi többsége a nem- 
énen. Brassai e tényre ruházza a gondviselés nevét ,és annak az 
untalan vitatott, de tagadhatatlanúl létező fogalomnak határozott 
értelmet ad". A gondviselés gondviselőt tesz fel. Öntudatom, az én 
vagy a lélek minden mis emberi lélek öntudatával egyenlő, vagy 
megkülönböztethetetlenűl hasonló. Így az emberi lélek egy véghetetlen 
lélekmennyiségnek véghetetlen kicsiny, mindazonáltal azonos, külön- 
vált részecskéje. JÉs ez a lélekmennyiség az Isten. Tehát az emberi 
lélek azonos az istenséggel és így az istent ismeretlennek állítani, 
, az istentagadással határos bolondság" (41. I.). 

Brassai tudja, hogy ez lényegében pantheismus, de hát az isten 
mindentudósága, mindenhatósága, mindenütt jelenvalósága ezt fejezik 
ki. De az igazi posítiv philosophia pantheismusa különbözik a leg- 
több philosophiai pantheismustól, mert ezek az istent és világot 

azonosítják, az a lelket és az istent; ezeknek alapja a monismus, 
azé a dualismus. 

Az eschatologiának az a tanítása, hogy a lélek halhatatlan, 
kétségtelen és csalhatatlan igazság. Mert a lélek van, azaz létezik 
és állomány. A mi létezik, az nem veszhet el. Ha igaz ez az anyag- 
ról, melyet csak közvetve ismerünk, mennyivel inkább igaz a lélekről. 
A halállal a lélek visszatér oda, a honnan kivált, az istenségbe. 
A nirvánanak igazi értelme épen a lélek állományának az isteni 
állományba való elnyelődése, a mi a lélek személyiségének elvesztét 
is jelenti. Arra a további kérdésre, hogy a nirvána közvetlenűl 
követi-e a halált, vagy a kettő között van bizonyos ideig tartó 
állapota a léleknek, nem felelhetni tényekkel, csak  hozzávetéssel 
(conjectura) s itt a lélekvándorlást nem mint tényt, nem mint hypo- 
thesist, hanem ,mint leghihetőbb hozzávetést" elfogadja és magáévé 

" teszi. A lélekvándorlás arra figyelmeztet, hogy vannak az emberen 
kivűl más élőlények is, az ú. n. ,oktalan állatok", melyeknek — a 
mindennapi tapasztalás mutatja — ép úgy vannak érzékletei, mint 
az embernek, miket öntudat nélkül gondolni se lehet. S minthogy 
az öntudatban fokozati különbségek vannak, feltehetjük, hogy ez 
az állapot arányban van a szervezet tökéletességi fokával úgy, hogy 
a szervezet alsóbb fokain mindíg kevesednek az öntudat jelei. De 
még a protozoáknál sem tagadhatni az öntudatnak bármi homályos 
állapotú létezését. Semmi ok sincs tehát, a mi az öntudat és lélek 
azonosságának az oktalan állatoknál megszakadását igazolná. Ez 
magyarázza — jobban, mint Darwin minden hypothesise — az élő 
lények mindíg gyarapodó tökéletességét egész az emberig. ,Is én 
"nem akarok lemondani arról a reményről, hogy az embernél nem áll 
és nem szűnik meg a tökéletesedés folyama, hanem, hogy idővel az 
embert meghaladó élőlények is keletkezhetnek". 

Végig kisértük Brassait ez utolsó nagyobb bölcseleti munká- 
jának vezető gondolatain. A sajtó — mondhatnók — agyonhallgatta 
ezt a mi bölcseleti irodalmunkban első helyet elfoglaló értekezést. 
Csak itt-ott nyilvánúltak észrevételek rá. A Keresztény Magvető 
1897. évf. 1. fűzete bő ismertetést hozott róla. Szlávik a Zeitschrift 
für Philosophie und philosophishhe Kritih 109. kötetében alapgon- 
dolataiban ismertetve, így foglalja össze róla véleményét : ,, Az érte- 
kezés telve van termékeny gondolatokkal, finom lélektani és vallásos- 
erkölesi megfigyelésekkel és szellemes fordúlatokkal, de úgy látszik, 
hogy a pantheismus és dualismus szírtjeire sodortatva, az igazi 

positiv philosophia egész gondolatrendszerét minden részében nem 


építette fel teljesen és következetesen". (F. i. folyóírat 85 I.). Azok. 


a nagyszámú czikkek, melyek halála alkalmából a különböző lapok- 
ban és folyóíratokban megjelentek,! nagyrészt nagy általánosságban 
síratják el Brassait, legjobb esetben munkásságának ezt vagy azta 
részét legfölebb érintik, de a csak kevéssel az előtt megjelent érte- 
kezéséről érdeme szerint nem igen emlékeznek. Legbehatóbb bírá- 
latát adta Concha egy Braszaihoz intézett levelében, melyet Brassai 
az Athenaeum 1897. 1. számában közzétett s mindjárt  ellenészre- 
vételeivel is kisért, mert Bőhm, ki megigérte, hogy sommásan nyi- 
latkozik Br. Bölcseletéről, tudtommal nem váltotta be szavát. Concha 
,nagyon szépnek és igaznak" tartja a kiinduló pontok, vagyis az 
én tulajdonságainak megállapítását épen, mint Bőhm, ki, mint láttuk, 
alapelvével szemben a küzdelmet nagyon nehéznek, megezáfolását 
lehetetlennek mondotta. Concha az akarat mibenlétének megállapí- 
tását erősebbnek, szemléltetőbbnek óhajtotta volna. Nem látja az 
akarat becslő tekintélyének bizonyítását, , mert az akarat üres erő- 
nek lévén odaállítva, honnan veszi a becslés mértékét?" A köte- 
lesség elleni oppositiot nem érti. A tárgyalás menetét szaggatottnak 
mondja, melyben moral, logika, vallás incidentalis módon s nem 
egyforma kiterjedésben elemeztetnek. , Igen szereti" az akaratról, 
sympathiáról és antipathiáról szóló részletet; de nem látja a szük- 
séges összefüggést a moralis elv és isten között. , A míly szépnek, 
jónak tartom — mondja Concha — az egyén életének magyará- 
zatát, ép oly hiányosnak kell találnom az értekezésben azt, a mi 
túl megy az egyén gondolat- és érzésvilágán". Kifogása tehát főleg 
az, ,hogy csonka, be nem végzett a dolgozat". 

Brassai ellenészrevételeiben megengedi az akarat tárgyalásának 
gyengeségét, de állítja, hogy oka nem a módszerben, hanem magá- 
ban a tárgyban van. Hogy ezt kifejthesse, előadja a módszerről 
való nézeteit, a melyek szerint tényt megbizonyítami egyáltalában 
nem lehet, hanem vagy megmutatni, vagy szükség esetében tanúk- 
hoz folyamodni. Minthogy pedig sem az öntudatot, sem  tulajdon- 
ságait megmutatni nem lehet, a beszédhez folyamodunk s ez által 
a hallgatókban is ugyanazon tényeket keltvén, azok tanúi lesznek 
saját öntudati tapasztalatainknak. De vannak — még pedig nagy 
számmal a kik az öntudatnak állományvoltát s az akaratnak, 


: L. összegyűjtve Egyetemes Philologiai Közlöny. 1897. évf, 6. 7. fűz. 

mint külön erőnek létezését tagadják. Ezeket meggyőzni, csak a 
rábeszélés varázserejével lehet, ezt az erőt pedig Br. nem tulajdo- 
nítja magának. Conchának arra az észrevételére, hogy az akaratot 
üres erőnek állította, megjegyzi: ,üres erő vagy meddő ok, hímezés- 
hámozás nélkűl szólva, nonsens". Arra pedig, hogy a dolgozata 
csonka, be nem fejezett, azt feleli, hogy értekezése az igazi positiv 
philosophiának csak megkülönböztető vonásait adja elő s így a phi- 
losophiai diseiplinák egyik-másikáról csak incidenter szolhatott. 

Hátra volna most, hogy megkisértsük az ő szellemi arczképét 
tudományos működése alapján megrajzolni. De vállalkozísunk korai 
volna s eredménye nem elégítene ki. Mert e sorok Br. szellemének, bár 
különböző tudományokban, de csak egy irányban kifejtett működését 
próbálták nyomon kisérni s hű képet csak az ő minden irányú 
működésének ismerete alapján lehetne szerkeszteni. Ezzel tehát egy- 
előre várnunk kell, míg az előmunkálatok minden téren be lesznek 
fejezve. 

Szellemének egy nehány kiváló vonására azonban már e czikkek 
írása közben figyelmeztettünk itt-ott. Ezek között nem utolsó az 
egyszer felismert igazságok mellett a kor divatos jelszavai ellenére 
is megállás rendíthetetlenűl, szellemének deductiv úton járása, az 
inductio kevésbevevése, eredetisége, önállósága. A magyar philoso- 
phálás történelmében az eredetíségnek csak itt-ott találkozunk hal- 
vány nyomaival. Külföldi irányok, mozgalmak, áramlatok tanulmá- 
nyozása, átültetése, itthon több-kevesebb szerencsével magyarázása 
mindaz, a mit ezen a téren találunk. Már az is elég érdemes és 
derék munkát végzett, a ki a különböző szellemi áramlatok közűl 
la jelentősebbet, a korszellem irányítására alkalmasabbat kiválasztva, 
nálunk magyarázza s így a nyugateurópai eszmék hullámverésébe 
tudományos irodalmunkat belesodorja. Mert arra is van példa elég, 
hogy napi érdekű, életű irányok találnak nálunk tolmácsolókra. A 
mi böleselőink eredeti, önállóan erős elme hiányában egészen az 
uralkodó szellem áramlatába merűlnek. 

Brassai sokkal eredetibb. és erősebb elme, semhogy munkáin 
szellemének bélyegét idegen vonások elmoshatnák. Aesthetikai első 
czikkében eredeti nyomokon jár, melyek külföldön is csak sokkal 
későbben találnak hatalmas követőkre. Logikája egészen eredeti és 
önálló munka s felfogása ma is méltatóra vár. Hegel elleni harcza 
elejétől végig öntudatos logikai elméjének tiltakozása a szellemnek 
törvényeket nem ismerő dialektikai míveletei ellen. Később a mate- 

rialismus dívatos áramlataiban elég erős, hogy ne merűljen el és 
elég eredeti, hogy az ismeretelmélet fegyvertárából oly érveket hoz- 
zon fel ellene, a melyeknek külföldi nagynevű természettudósoktól 
hallatára a világ ez egész mozgalmat érdeme szerint kezdi becsülni 
s a materialismus elveszíti korábbi jelentőségét. S említsem-e erede- 
tiségét a methodologia terén, melynek nálunk ő az első s legerede- 
tibb művelője. Philosophiai rendszere sarkalatos tételeit tartalmazó 
utolsó munkáját e szempontból tekintve, föl lehetne hozni, hogy e 
tételek egyike-másika más rendszerekből már ismeretes. Ez kétség- 
telenűl igaz. De hát az új kor rendszerei nem a görög szellem phi- 
losophiai alkotásain s általában korábbi rendszereken épülnek-e fel ? 
Hiszen pl. Kant teljesen a korabeli angol s részben német philo- 
sophiában gyökerezik, Hegelről meg Taine azt mondja, hogy Aris- 
totelesszel megbővűlt Spinoza ő.! Így Brassai is rendszeréhez az 
elemeket különböző rendszerekből veszi. De az elemek kiválogatása, 
szerves egészbe öntése, egynehány tételnek uralkodó szerepre eme- 
lése az ő munkája. S e munka is magán hordja szellemének bélyegét. 
Annyira eredeti ő e tekintetben is, hogy nehéz őt a meglevő philo- 
sophiai iskolák, világnézetek valamelyikébe egyszerűen  besorozni. 
Felméri a Pallas-lexikon megfelelő eczikkében alapnézeteit Melyik 
az igazi tudomány alapján összefoglalva azt mondja, hogy Brassai 
philosophiája nem az eklekticismus, hanem a neo-kriticismus alapján 
van megszerkesztve. Szlávik dualismust és pantheismust talál benne. 
Maga Brassai pedig igazi positiv philosophiának nevezi. Azt hiszem, 
hogy e jellemzések, ámbár mindegyik foglal magában valami igazat, 
mégsem fejezik ki a dolog lényegét. Eklektikus — s e tekintetben 
Welméri felfogását nem tartjuk helyesnek — mert a mint maga Brassai 
mondja Melyik az igazi tudomány végén, tételeinek vagy egyikét, vagy 
másikát Thalestől Sehopenhauerig majd minden rendszerben föl lehet 
találni. A kriticismus híve, mert Kant példája szerint az ismeret 
kérdéséből indul ki s közvetlen és közvetített ismeretet különböztet 
meg.  Dualista, mert az igazi positiv philosophia az én és egyéb, 
az öntudat és a kűlvilíg kettős alapján épül fel s pantheista, mert 
a lélek és istenség azonosságában, — de nem a gondolkodás és lét, 
szellem és anyag azonosságában, mint Spinoza, Hegel, Schelling 
rendszereiben — esúcsosodik ki. De e jellemzések nem érintik: rend- 
szere sajátosságait. S itt különösen az öntudat alap- és főjelentősé- 

gének felismerésére s arra a módra gondolunk, a melyen ő e lélektani- 
ismeretelméleti alapokon nyugvó metaphysikát az erkölcstannal hozza 
kapcsolatba. 

Bizonyos, hogy minden ismeretnek alapja és forrása az öntu- 
dat. Ha az öntudat bizonyítékában kételkedünk, kikerűlhetetlenűl 
a skepticismusba evezünk. Brassai kéziratban maradt lélektanának, 
mely már az 50-es években kész volt, ez a kiindulási pontja. Ez a 
pont Descartes hatására emlékeztet. A. mint az öntudat tulajdon- 
ságait tárgyalja, csodálatosan egyezik Teichmüllerrel; kinek ide 
vonatkozó művei korábban jelentek ugyan meg, mint Brassai ezik- 
kei, de ezek saját kijelentése szerint már 1878—79-ben készen voltak. 
Különben láttuk is, hogy az 1856-ban írt Az exact" tudományok 
követelései-ben az öntudat, akarat és szellemi erő fogalmait későbbi 
fejtegetéseivel teljesen egyezően magyarázza. Ez a véletlen egyezés 
arra is kiterjed, hogy mindketten érzik egy új bölcsészet szükségét. 
Brassai constatálja, hogy a philosophia fordulóban van, minthogy 
az öntudatot mind többen veszik alapigazságúl. Teichmüller a maga 
rendszerét , új álláspont"-nak (Neue Grundlegung. Előszó XV—XVII. 
1.) nevezi s vallásbölesészetében már látja, hogy egy új bölesészet 
szükségét mindenütt érzik. (Előszó. II. 1.) Teichmüller rendszerének 
is középpontja az öntudat. , Az én az első és egyetlen substantia, 
melyet minden tevékenységében és tényeinek tartalmában közvetle- 
nűl ismerünk (129. I.), minden egyebet csak az én analogiája szerint 
gondolhatunk (131. l.). Az öntudat ténye az egyetlen alapigazság, 
melynek Brassai szerint ,elengedhetetlen feltétele a kivételetlen 
helyeslés minden józaneszű ember részéről" ,? melyről , minden ember, 
a ki gondolkodni tud, magába száll, szép eszét valamelyik koholt 
philosophiai rendszer el nem vette, készségesen azt fogja elismerni 
és bevallani, hogy az a benső tapasztalat (, tudom, hogy vagyok") 
az övé is.? Teichmüller szerint is az új, az öntudat metaphysikájá- 
nak támasza ,az emberiség kiírthatatlan meggyőződése, mert senki 
sem fog vonakodni megvallani, hogy saját létében, tettei valóságá- 
ban, kötelességében s más lényekkel való érintkezésében hisz. 
Brassai szerint is, az öntudat első tulajdonsága a közetlenség,  ,,mi- 


1 Die wirklicehe und die scheinbare Welt. Neue Grundlegung der Meta- 
physik. Breslau 1882. Religionsphilosophie. Breslau 1886. 
" 2? Magyar Philosophiai Szemle. 1888. 170. 1. 
3 Igazi positiv philosophia. 6. Il. 
" 4: Religionsphilosophie. Előszó. XIV. 1. 

szerint az én lételét egyenesen, minden közbenjáró eszköz nélkül 
tudja és érzi az ember; holott minden egyébnek a lételéről csak 
öntudatunknál fogva van eszménk". ,Az öntudatban van a létről 
való fogalmunknak egyetlen és utolsó forrása s e fogalomnak min- 
den más alkalmazásait, mint levezetetteket e forrásra kell vissza- 
vinni . . . Minden más dolog létére következtetünk; ellenben saját 
létünknek közvetlen tudatával birunk s épen e tudás magunkról, 
tetteikről s ezek tartalmáról az, a mit léten értünk, s nincs más 
forrása az ismeretnek e fogalomra nézvef.! 

A mint magyarázza Brassai az öntudat tulajdonságáúl, hogy a 
nem-ént, a külvilágot adja értésünkre érzékleteink útján, ép úgy 
magyarázza Teichmüller is a külső világ fogalmának eredetét (32— 
87 1.). Az öntudat alaptételét értelmezni nem lehet, mert ez az 
összes igazságok forrása; de lehet elemezni s ez a philosophia az 
elemzés míveleténél átadás ember józan eszére hívatkozik. Ez a 
hívatkozás a skótok common sense-ére emlékeztet. 

A történelmi kutatás e kérdésnél íme ez irányban vezet. 

De a történelmi vonatkozásokat nehezebb megtalálni ott, a 
hol az igazi positiv philosophia az akarat tárgyalásával az erköles- 
tan terére lép. Az akarat autokratikus szabadságának hírdetésével 
ellentétben áll korunk általános irányzatával. Erkölcsi elve szép 
és felemelő az egyénre nézve; de nem lehet eléggé áttetsző vi- 
szonyba hozni a társadalmi élet viszonyaival és vonatkozásaival. 
A mikor a nevelést a gyenge akarat segítőjeként, támaszaként fogja 
tel, oly irányt tűz ki, melyet a nevelés munkájában tényezőknek 
nem lehet eléggé lelkökre kötni s figyelmökbe ajánlani. De félre- 
ismeri, úgy hiszem, a vallás világtörténelmi jelentőségét, mely az 
emberi lélek érzelmi szükségleteiben bírja alapját, midőn ezt a neve- 
léssel és állammal egyenrangúnak állítva, egyszerűen az akarat segé- 
dének teszi. Az ilyen felfogás a vallás lényegét külső intézményeivel 
s hatásának az emberi élet külső viszonyaiban nyilatkozó módjaival 
cseréli fel. Általában igaznak tartjuk Concha birálatának végered- 


ményét: hiányos és befejezetlen az értekezésben az, a mi túl megy 
az egyén gondolat- és érzésvilágán. 


DR. GAL KELEMEN. 

HANGOLÁS TELE EESET 


(Urvacsorai beszéd.) 


," Íme annak keze, a ki engem elárul, velem vagyon az asztal- 
nál". A világ legnagyobb drámájának egyik legsötétebb jelenete. 
A középen egy szenvedő alak, arczán halálos sejtelmek s isteni fény 
váltakoznak. Körülte szorongó tanitványok, kiket félelem tölt el, a 
Mester sorsa aggaszt. Es tőle nem messze, tőle nem messze, amott, 
kinek tekintetében vad tűz villog, lelkén a sátán sző fondorlatot . . . 
Az idő közelg, a Mester érzi, tudja a gyászos, a szomoru véget. 
Ah, szép Genezáreth! nem láthatom többé kék hullámidat, nem 
hallhatlak a tiberiási erdőkben éneklő madarak! Titeket is jó tanít- 
ványok, kik részesei voltatok küldetésemnek, kik hozzám ragasz- 
kodtatok, már csak kevés ideig láthatlak. , Nagyon kivántam veletek 
megenni a husvéti bárányt, minekelőtte szenvednék, mert mondom 
nektek: Én többé abban nem eszem" ... Fllenségeim ellenem tör- 
nek és oh, ti sem vagytok hozzám mind hivek... Melyik az, 
ki legyen az Uram?! hiszen akármelyik közülünk életét adná te 
éretted! Jézüs feléje tekint: , Ime annak keze, a ki engemet elárul, 
velem vagyon az asztalnál". 

Elárulni Jézust, lehetséges-e az?! Elárulni Jézust! minden 
keresztény sziv föllázad az ellen. Elárulni a szentet, az igazat! ki 
tehetné, ki tenné azt, hiszen mindnyájan megismerjük, mindnyájan 
az ő nevében, ő vele járunk . . . Nem, ti nem árulhattok el többé 
ugy, mint az az egy, és mégis . . . Ujkori világotokban fenhangoztat- 
játok nevemet. Mindenütt, mindenfelé hirdettek engem. De az igaz- 
ság és szentség ellen ah mily sok helyt látok a kereszténység kebelén 
üzni ördögi mesterséget és látom a tiszta meggyőződés ellen elkö- 
vetni azt a nagy, azt az irtóztató bűnt, a szentlélek elleni vétket. . . 
, Ime annak keze, a ki engemet elárul, velem vagyon az asztalnál." 

Elárulni Jézust! . .. nem, ti talán nem hoztok ide a legrútabb 
kezet, árulót. Ah ily bűn, ily vétek legyen is távol tőletek! De a 

midőn az ő vendégségében akartok részesülni, nem kell-e magato- 
kat tovább vizsgálnotok. Nem kell-e kérdeznetek, ha más bűn nem 
terheli-e a lelket? Ha nem követtetek el nagy bűnöket, gonoszsá- 
got, nem kell-e kérdenetek, ha nem követtetek-e el másokat, ha 
gyakoroltátok-e a jót, ha termett-e lelketekben legalább hála, a mi 
annak egyik legszebb virága, vagy pedig a hálát hátrahagyva, fel- 
huzódtatok a parányi bölcseség hasznos zugolyába? Engedtétek-e, 
hogy lelketekben kifejlődjenek és megnyilva nyilatkozzanak a keresz- 
tény nemes, nagy erények, vagy pedig a mi bennetek igaz és szent, 
azt is pogány áldozatok füstjébe ölitek? És a mikor láttatok ördögi 
hadat ellene törni az igaznak és láttátok elárultatását az igazságnak, 
hogyan állottatok ott, ugy-e mint Piláítusnak hős neje, bátran kiáltva : 
ez igaz, ártatlan; vagy pedig határozatlanúl, mint Pilátus, bambán, 
mint a tömegből ezeren, oly sokan? Előttetek ragyogott az a fen- 
séges alak, jöttetek-e hozzá oly közel, hogy az ő sugarainak gyujtó 
ereje áthathasson szivetekbe, elözönölje lényeteket, avagy távol 
maradtatok, s az ő fenséges alakja ragyogott, de nem nektek. Talál- 
koztatok-e vele szemtől-szembe, ecsodáltátok-e, avagy bölcseségetek 
csak rátekintett s önfényetekben tovább menve, hagytátok őt és 
csodálatát — a szegényeknek? 

És ha ugy éreznétek, hogy hallanatok kell pirongatását, hal- 
lanatok azt a hangot: , Ime annak keze, a ki vétkes, velem vagyon 
az asztalnál", ne féljetek közeledni, mert még árulóját, a legnagyobb 
bünöst, sem üzte el, ne féljetek közeledni. 

Kegyelmet hirdet ez asztal! 

Közeledjetek . . . igy imádkozva : 

Isten! irgalomnak Atyja! alázattal borulunk le előtted, érezve 
bünös voltunkat. Te jó vagy és kiárasztod mi ránk áldásaidat. Lelki 
világunknak fényéül adtad Jézust, a te szent, legszentebb fiadat. 
Ah, de mily távol járunk gyakran tőle s hányszor nem követjük 
az utat, a melyet az életre ő mutatott. Minden szivet elfog az erőt- 
lenség, a multra gondolva. Trezzük bünös voltunkat. Óh ne vond 
meg tőlünk kegyelmed mennyei jó Atya! Alázattal és bünbánattal 
könyörgünk. Sőt add nekünk a te szent lelkedet, hogy az tisztitson, 
erősitsen, fölemeljen. A te szent lelked foglaljon el, midőn ez asztal 
jegyeit veszszük, hogy annak méltó vendégei lehessünk, táplálva a 
szentségben halhatatlan részünk, 

(Faure Félix, a franczia köztársaság elnöke. Reed Károly. Liehtenberger Frederic, 
a párisi theol. facultas tanára. A franczia prot. társulat gyülése.) 


Szerkesztő Ur! 


Mostani levelem gyászjelentéseknek lesz a sorozata. Faure 
Félixxel kezdem, a franczia köztársaság elnökével. Nem szükség, 
ugy hiszem, mondanom, hogy Waure nem volt protestans, a poli- 
tikai lapok elég részletesen leirták a temetés szertartásait és közölték, 
hogy ő r. kath. volt. De nehány sort szentelnem kell e becsületes 
embernek, ki iparos szülőknek volt a gyermeke, s kiben a protes- 
tantismus mindig jó akaratu támogatóra talált. A volt elnöknek 
Havré-ban sokszor volt alkalma prot. vallásu iparosokkal érintkezni. 
Az ottani prot. pap is jó ismerősei közzé tartozott és iránta becsü- 
léssel viseltetett. Sokkal jobban ismerte, ha nem is magát a protes- 
tantismust, de a protestansokat, mint államférfiaink legnagyobb része 
és őket nagyon becsülte s tapasztalatból tudta, hogy a protestansok 
hazafisága őszinte, igaz, tudta, hogy a protestansokra a haza minden 
körülmények közt számithat. Nyilvános alkalmakkal annak többször 
kifejezést is adott, a protestansoknak a rágalmakkal szemben igaz- 
ságot szolgáltatott. 

Ugy hiszem, hogy a protestantismus számithat az uj elnök 
Loubet jóindulatára is. Loubet egy kiváló erkölesű és becsületességű 
ember, ki nem fog a rágalmaknak helyet adni, éppen mint előde 
nem adott. Ő is személyes tapasztalatból ismeri a protestansokat, 
mert Dróme megyéből származik, hol sok protestans van. Tehát 
bizalommal lehetünk iránta. 

— Read Károly, kiknek halála a mult december végén tör- 
tént, egyike volt azoknak, kik a franczia protestantismus történeté- 
nek a leghasznosabb szolgálatot tették. Read és nehány más törté- 
nelemiró alapitotta 1852-ben a franczia prot. tört. társulatot. Read 
1819-ben született Párisban és párisi volt a szó legjobb értelmé- 
ben; érdeklődött Páris életének mind multja, mind jelene iránt. 
Mivelt érzelmű, jeles tehetségű ember volt és némelykor nagyon 
satyrikus. A gymn. fényes tanulmányok után a jogot végezte s aztán 
alpréfet lett. 1849-ben Párisba hivták a vallás és közokt.  minis- 

teriumba a nem kath. ügyosztály vezetésére. A következő években 
sokat tett a reformált egyházért, de még sem annyit, a mennyit ohaj- 
tott volna, mert az uj császár nem nagyon szerette a szabadságot. 
Mindazonáltal a ministeriumban kivitte a consistoriumok rendezését, 
a presbyteri tanács és a helyi zsinat ujra szervezését. De egyet 
nem tudott kivinni, az egyetemes zsinattartást. Hanem azt meg- 
engedték, hogy felállitassék a központi tanács intézménye oly módon, 
hogy e tanács tagjait a kormány nevezze ki, de csak első alkalommal 
s azután a tanács megujitása az egyházat illesse. Ez az ideiglenes 
intézkedés még ma is tart, és az egyház ma is várja a köztársaság- 
tól, hogy teljesítse azokat az igéreteket, melyeket a császárság tett, 
s melyek eddig sohasem teljesítettek. Read vitte be az egyházba a 
, suffrage universel"-t a presbyteri tanácsok választásánál. Addig az 
csak a consistoriumi választásoknál volt meg. Szóval azt lehet 
mondani, hogy az egyházak jelenlegi szervezete nagy részben a 
Read műve. A mennyire tőle telt, javitotta az első köztársaság ide- 
jében hozott törvényt. (La loi de germinal, an X.) Read javitotta az 
egybázi igazgatást is. 

Nevezetesebb történelmi munkái: Daniel Chamier (1859.) 
Memoires de Dumont de Bostaguet (1864.) Ezen kivül kritikai 
kiadást rendezett Agrippa d" Aubigné, F. Hotman, Piérre V Estaile 
müveiből. A párisi városház leégése után (1870.) rendezte a városi 
muzeumot. 5 végül megirta azt a nevezetes munkát. , La France 
Protestante", mely már két kiadásban jelent meg. A franczia protes- 
tansok hálás emlékezetben fogják nevét tartani. 

— Read elvesztése után nehány nappal a franczia protes- 
tansok Liehtenbergert vesztették el, a párisi theol. facultás kiérde- 
mült tanárát. Lichtenberger Frigyes 1832-ben született Elzaszban, 
s lutheránus vallású volt. Tanult Strassburgban, Németországban 
és Párisban. Tanulmányai elvégzése után strassburgi theol. tanár 
lett. Az 1870-iki háború után azonban Strassburgot elhagyta. Fényes 
igéretekkel kecsegtették a maradásra, de hasztalan. Strassburgot 
elhagyta, miután a Saint Nicholas templomban könnyekre inditó 
beszédet mondott Elszász gyászáról. Párisba jött és ott eleinte a 
Taitbout templomban prédikált s bölcselmi és theol. tanulmányokat 
irt. 1873-ban megjelent tőle: , Histoire des idées religiouses en 
Allemagne, 3 vol. in 89. IK közben folyton azzal foglalkozott, 
hogy a Strassburgban elvesztett theol. fakultas Párisban ujra szervez- 
tessék. És sikerült is a kormányt e tervnek megnyerni. 1877-ben 
felállítatott Párisban a prot. theol. facultas, az Arago boulevardon. § 
ő lett annak első dékánja és egyik legkitünőbb tanára. Husz évig 
volt itt tanár, a keresztény erkölestant adva elé, melynek egy része 
nyomtatásban is megjelent. 1877—1882-ig több munkatárs közre- 
müködése mellett kiadta: Eneyelopedie des sciences religouses" 13. 
kötetben, mely nagyon becses munka, s mely ma minden lelkész 
könyvtárában megtalálható. Adott ki egy kötet Meditatiot is. 

Ezelőtt nehány évvel visszavonult s több kiadatlan munkát 

hagyott hátra. Több megpróbáltatás is érte. Két fiát nagy korukban 
vesztette el, mikor előttük szép jövő állott. Benne egyike hunyt el 
a Strassburgból átjött legkitünőbb tanároknak. Sabatier szépen móél- 
tatta régi kartársa érdemeit. A temetést követő napon meg a strass- 
burgi facultásnak egy volt növendéke, a franczia prot. tört. társulat 
titkára rótta le a hála adóját régi tanára iránt, ki fiatalabb volt, 
mint Cunitz, Reuss és Schmidt s tovább. maradt tanitványainak 
barátja, s mindig az egyéniségek szabad fejlesztésére törekedett. 

— A franczia prot. tört. társulat közgyülését Párisban tartotta 
febr" hónapban. E gyülés össze volt kötve a nantes-i edietum tör- 
vénybe igtatásának emlékével. 1599-ben igtattatott IV. Henrik edic- 
tuma törvénybe a párisi parliament által. A gyülést az Oratoire 
templomban tartották Ch. Waddington, a Sorbonne régi tanárának 
elnöklete alatt. Armand DLods olvasott fel értekezést azokról a 
nehézségekről, melyekkel a királynak meg kellett küzdeni, hogy a 
törvénybe iktatás megtörténhessék királysága különböző parlament- 
jeiben. Némelyik parlament, mint a normandiai csak tiz év mulva 
engedett a király óhajának. De IV. Henrik kitartott, ő a lelkiisme- 
reti szabadságot és a polgári egyenlőséget akarta. Irtózott a vallás 
miatti polgári háborutól. A. kath. papsáp mindent megtett, hogy a 
szenvedélyeket felizgassa a törvény ellen. De IV. Henrik hajtha- 
tatlan maradt és Francziaország félszáz évig a béke áldásait élvezte. 

Ha XIV. Lajos tiszteletben tartotta volna elődje akaratát és 
nem vonta volna vissza a nantös-i edictumot, ma Francziaország 
kétségtelenül jobb helyzetben volna, mint a milyenben jelenleg van. 
Lods után a tudós Weisz ismertette a párisi protestansok  törté- 
netét a nantös-i edictum közzététele előtti időből. A huguenották a 
folytonos üldözések ellenére, életök veszélyeztetése árán sem szün- 
tek meg Párisban istentiszteletet tartani, magánházaknál vagy föld- 
alatti helyeken. Wölolvasó több részletet közölt az üldözésekből s 
azokról az óvóintézkedésekrül, melyeket a huguenották tettek, hogy 
nehogy az üldözők meglepjék vagy hűtlen testvéreik elárulják. 
A kitüzött időben nem mindig jöttek össze, hogy a veszélyeket, a 
tőröket kikerüljék. i 

A hallgatók csaknem rövidnek találták azt az órát, a meddig 
a fölolvasás tartott. 


JHARRUAUD [. 


Gondolatok. 


Az ember igyekezzék jóakaróit megtartani és számukat szaporitani, 


de soha meggyőződése, avagy tisztessége árán. 


kk 


Ki másoknak hizeleg és kedveskedik olyan dolgokkal, melyek 
nem léteznek, oktalanul cselekszik. Okos ember ugy sem hiszi el, 
miután átlát a szitán. Tehát nem lőtt a czélba és ezzel leszáll annak 
véleményében. Oktalan, hiu ember pedig, ki saját tömjénfüstjében kéje- 
leg — ki annyira meg van győződve a maga kiválóságáról, hogy egye- 
bet ugy sem lát — szükségképeni hódolatnak veszi azt és igy : hegyre 
hordja a földet. 

xk 

A szerencse szárnyra kap némelyeket és a magasba visz, hogy 

később annál nagyobb legyen az esésük. 


:k 


A ki a maga véleménye mellett nem türi meg a másokét, előbb- 
utóbb át fogja látni ennek helytelenségét — csak lehet, már későn. Tehát 
soha se mondd, midőn véleményt nyilvánitasz: ez igy van, nem lehet 
máskép, hanem: én igy gondolom, de lehet a másé jobb az enyémnél. 


xk 


Két kard nem fér meg egy hüvelyben, mondja a példabeszéd, 
és ez igaz is. Azért forgassuk csak rendre azt a kardot. 
ok 
Ha elgondoljuk, mennyi áldozat és egyéni csalódás után, mondjuk a 
legjobbak reménye hiusultán épült fel a mai társadalom és ezzel szembe 
állítjuk mindazt, mit tagjainak nyujt, kitetszik, hogy ebből egyenletet 
nem nyerünk. Még hosszu idő fog eltelni, mig e  számtételünkben 
megfejtjük azon ösmeretlen x-et: hol minden egyén, a törvény előtti 
egyenlőség mellett, megtalálhatja a tisztességes élet fentartására szük- 
ségeseket, ha arra munkája és fáradozása után törekszik. Ezt pedig el 
kell érnünk, mert nem utopia. 
Szerencsétlen, elesett ember mindig lesz, csak az intézmények 
ne tegyék azzá. 
ak 


t Miért élsz? miért kinlódol az élet sok bajával: csak azért, hogy 
megélhess ? ha nincsen magasabb eszményi ezél, mely munkára sarkal, 


Átt 

hogy azt elérhesd? Hol találod meg az ebben rejlő örömöket, melyek 
bátorítanak, megedznek a további küzdelemre? 

Ezek nélkül az élet csak vegetatio. 

Lusta tespedés, mely lassu lépéssel visz a sir felé, melybe remény- 
ségeidet már eleve eltemetéd. 

3 

Vágyaink és. reményeink keletkezésével és beteljesülésével ugy 
vagyunk, mint az élőfa a leveleivel. Minden tavasz meghozza a fának 
leveleit; az ősz utánnuk jön és magával viszi. Az elsárgult falevelekben, 
melyeket az őszi szél felkavart, kutató szeme már nem ösmer reá saját 
kedvenczeire, kiket karjain ringatott és nem tudja, vajjon ugyanazok-e, 
melyeket, lelke megnyugtatására, a kikelet kifakasztott. A. természetben 
a megsemmisülés és megujulás közel szomszédok. 

Mi is örömeink nyiló virágainak szirmait, rendre, gondtalanul 
leszakitjuk, későn észleljük, hogy kellett volna azokból a jövőre meg- 
tartanunk és midőn a felette kesergésünkben nem tudjuk, mit tegyünk : 
az első kellemetlen meglepetésből kiocsudva, képzeletünk már előnkbe 
festi a jövendők tarka képeit, ábrándalkotta várakat, melyekbe való- 
szinüleg soha sem léphetünk be. 

Csapások érnek. A halál rémes alakja benyit hozzánk, gyászt 
hozva magával. DLevertek, elfásultak vagyunk, de a mint kitekintünk 
ablakunkon és az udvaron meglátjuk a kis gyermek vidor arczát, a 
mint kezeit felénk nyujtja, mintegy mondva: Ne csüggedjetek el! Im 
én itt vagyok, bennem, értem éljetek, én mindent pótolok — háborgó 
lelkünk lecsendesedik. f 

Megnyugszunk, mint a tenger az apály beálltával. Megpróbálta- 
tásunk láza alább hagy és szervezetünk, mely az élet fentartására szük- 
séges anyagot helyrehozni kivánja, onnan veszi, hol azt közelben meg- 
találni véli. A száradni indult növényzethez hasonlóan, melynek gyökerei 
felszivják a szomszédos nedves érnek vizét. Igy megindul, az embernek 
testi és lelki életében, a megakasztott anyagcsere. 

Ezen némelykor nagy szenvedések által egymásra halmazott élet- 
sejteknek gyürüi alkotják életünket. 


kk 


Az emberi ész alkotásai nagyszerüek, csodálatra méltók. Ki ezelőtt 
egy évszázzal előszámlálta volna mindazon találmányokat, melyeknek 
az emberiség most birtokában van, bolondnak tartják. A gőzt szolgá- 
latába. vette szárazon és vizen. Embert, árut hihetetlen gyorsasággal 
szállít a földteke legtávolabbi pontjaira. A villany segélyével sürgö- 
nyöket küld a tengerentuli országokba. Hangot, zenét átszármaztatja 
távol városokra, s az emberek egymással beszélnek száz mértföldekre, 
mintha csak a szomszéd szobából tennénk. De ezeken sem nyugszik 
meg. Nem elég neki, hogy a földet járma alá kergeté, már a lég urává 
kiván lenni; repülni. akar, mint a gyors fecske, galamb vagy a büszke 
sas, mely magas regioiból méltósággal tekint le reánk, tudva azt, hogy oda 
nem követhetjük. S ki tudja vajjon idővel nem lesz-e ebből is valami ? 

gokat elért az ember és még sokat, még mostan ösmeretlent fog 
megalkotni. 

De midőn magát, ezen dicső vivmányok jogos büszkeségével 
eltelve, oly nagynak képzeli, mégis kicsiny marad. Mert niucs hatalma 
arra, hogy adjon kenyeret az éhezőnek, vigasztalást a lelki betegeknek 
és erkölcsi felemelkedést az elbukottaknak. 

ax 


Az igazság kimondása által, midőn annak kinyilatkoztatására lelki- 
ösmeretünk kötelez, gyakran nem érjük el azt, a miért kimondottuk, 
de egyet minden esetben elnyerünk: a nemesen göndolkozóknak tiszteletét. 


ka 


Vajjon mi által szerzünk magunknak a jelenben és családunknak 
a jövőben nagyobb elösmerést és mi által emeljük inkább családi 
nevünk prestigét, ha minden törekvésünk oda irányul, hogy a módunk- 
ban levő pompa és fény kifejtése mellett mentől nagyobb vagyont 
gyüjtsünk és hagyjunk hátra, vagy midőn egyszerü és állásunknak 
megfelelő élettel, melylyel a vagyoni gyarapodás is szokott járni, nem 
feledkezünk meg a lelkigazdagságról sem és juttatunk feleslegünkből 
a szükölködőknek és az emberies czélokat munkálók kezei közé is? 

Erről gondolkozik minden jobb módu családfő, midőn helyes, 
nemes életfeladatot kiván maga elébe kitüzni. : 

S választása akkor bizonynyal az utóbbira kell hogy essék. 


ak 


Az igények nagyok: Megszerzünk mindent, ugy a mint illő, mert 
addig halljuk, hogy nem maradhatunk el, mig elhisszük. De ez nem 
megy könnyen. (Gondolatainkat elfoglalja az anyag. Lelkünknek nem 
marad ideje a magába térésre és parlagon hagyjuk magunkban azt, 
a mi legnemesebb. 

Ideáink átalakulnak. A kor-nevelte szabász végig szel rajta, ma 
egyet, holnap mást nyes le róla, mindig a jóból, az emberiesből, mig 
megnyerjük a modern izlés alakját. És mi az eredmény? Eg ujkori 
mintaember, előre körül határolt észjárással, lenézője mindennek, mit 
az életben szépnek, nemesnek neveznek. Mind többen sereglünk ezen 
kibontott zászló alá és maholnap, ha vizsgáljuk önmagunkat, nem fogunk 
egyebet lelni, csak a maga hasznát kereső észt, a kereskedői szellemet 
és érzést. A világot befutó üzért, ki "mindenütt a saját érdekét plán- 
tálja be, mely nem ösmer más megbecsülni valót, csak önmagát. 

Nagyon kevés család van, mely megőrizte magában az ősi erényt 
és megvetéssel illeti a kufár szellemet, melynek a világ hódol; hol 
többre becsülik a jellemet, őszinteséget és a szivnek igaz, nemes érzel- 
meit a külsőségeken kapkodó divatmajmolásnál és azon erkölcsöt rontó 
hitnél, mely csak a vagyon előtt hajlik meg és csak annak áldoz, azt 
egymagában meg nem illető tisztelettel. Midőn az üres sziv csak azért 
mutat érzelmeket, hogy vagyont vagy állást. nyerjen általa, mert ugy 
hiszi, hogy a boldogság ebben van és ha ezélt ért, látja mily szeren- 

csétlen: annál inkább becsüljük meg azon keveseket, kik ellent tudnak 


állani e közkézen forgó méreg hatásánaló mert ahoz jellem és lelki 
erő kell. 
ak 


Mi marad meg a közügy emberének, ha a szerencse elfordul 
tőle, midőn elhagyják jóakarói és a barátok addig tömött sorai, midőn 
nélkülöznie kell az elösmerés, a ragaszkodás kegye es szavait, midőn 
gáncs támad és a rossz indulat szövi leleményekben gazdag titkait, 
midőn elhagyja minden és magányosan áll, mint léprás beteg, kihez 
nem mernek közelíteni az emberek? Mi tgarad számára ? Semmi, semmi! 
és mégis minden, mert megmarad telkéber a teljesített kötelesség édes 
érzete. 

Ezt, ha megszereztük, nem veheti el tőlünk emberi hatalom. 


kk 


Ha a mindennapi élet küzdelmeiben lejárva, otthonunkba térünk, 
fáradt tagokkal és ellanyhult idegekkel, nyugodalom az, mit meg- 
kivánunk. 

De nemcsak a testi, hanem a lelki nyugalmat is. Midőn lelki- 
ösmeretünk helyeslőleg int hamvas fejével és komoly arczán meglátszik 
a megelégedés érzete a felett, a mit tevénk. 


BR. PETRICHEvICcH HORVÁTH KÁLMÁN. 

Theologiai ismeretek tára. A Zoványi Jenő theol. m. tanár, tisza- 
földvári lelkész által szerkesztett ismeretek tárából megjelent a XII. füzet, mely 
a III. köt. 1 füzete. Jeleztük és csak ismételnünk lehet, hogy ez eneyclopaedicus 
munka nagy hiányt tölt be irodalmunkban. Az egymásután jövő füzetek a 
tudós történelemirónak és dolgozó társainak szakavatottságáról és lelkiismeretes 
munkálkodásáról tanuskodnak. A jelen füzettel az ismeretek tára már az 0 
betüig jött le. Az egyes füzetek ára 30 kr. Bolti ár magasabb, a I—II. köt. 6 frt. 

, Ujabb egyházi beszédek". Irta Lévay Lajos sárkereszturi ref. lel- 
kész. A könyv terjedelme 189 lap. Tartalmaz 17 egyházi beszédet és öt esketési 
beszédet. Ára 1 frt 20 kr. 

A beszédek közül kevésben van felosztás, de szerző a felvett eszméket 
szépen és meggyőzően fejtegeti. Beszédeiben találóan idéz nagy iróink és köl- 
tőinktől, valamint a szentirásból is. Ezek az idézetek még kedvesebbé teszik 
beszédeit. Idéz még az énekes könyvből is, a mi a nép előtt teszi széppé beszé- 
dét, sok beszédében a történelemből is találó példákat sorol fel. Az Ur házá- 
nak szeretete czimü beszédében aggasztja a felekezetnélküliség, hogy sokan a 
hitetlenek visszaélnek ezzel a nagy szabadsággal, a mit mi is osztunk, mert a 
szabadságnak is van határa, s a mindennapi életből látjuk, hogy a korláttal 
ellátott gyümölesösben is inkább meg vannak kimélve a csemeték, mint a keri- 
tetlen helyen s jobban is nőnek. Szól korunk, társadalmunk sok kérdéséről, 

mindenütt tárgyilagosan és helyes érzékkel. A . beszédek közül szépségükkel 
kiválnak Aranynyál is jobb a kedvesség, a megelégedés, a könyv egyik leg- 
szebb beszéde az Ur házának szeretete, pásztorok vigyázzatok, melyet lelkész- 
avatás alkalmával mondott el, mig az ezredéves ünnepi beszédet és Erzsébet 
királyné emlékezete czimü beszédeket nem tartjuk a sikerültebbek közül valóknak. 

A 173 lapon igy ir ,ha hogy", a mi előttünk, szokatlan, pedig a mondat 
értelme szerént épen hogy ba kellene vagy is, ha. Légy hiv mindhalálig czimü 
beszédében a Krisztusi elégtétel tanát hirdeti, a kis kathekismus 80-ik dicséret 
második versét idézve, a mivel egyet nem érthet a modern theologus. 

Krisztus születése nagy öröm ezimü beszédében a 10 lapon azt állítja, 
hogy Krisztus előtt az emberiség a bünösök utján bolyongott, holott az ó kor 
sok nemes jellemet mutat fel, a mit bizonyit Izrael és a görög s rómaiak 
történelmének sok nagy alakja. E megjegyzéseink mellett a fennebbi elő- 
nyei mellett ezek a beszédek nagy baszonnal használhatók s az egyházi iroda- 
lomban nyereség, hogy napvilágot láttak. (Es DI) 

Bibliai történetek. A népiskolák III.-IV. osztályai számára. Irta Tarts a- 
falvi Albert igazgató-tanitó. Második javitott és bővitett kiadás. Ára kötve 35 
kr. Székely-Udvarhely, Betegh Pál könyvnyomdája. Az unitáriusok egyh. képv. 
tanácsa által jutalmazott pályamunka rövid időn már második kiadást ért. Az 
ó és ujszövetségi történeteket, a vallásnak és erkölcsnek eme remek képeit a leg- 
szemléltetőbb formában tárja fel e könyv. Már régen megirta Kazinczy, hogy 
e történetek tudósos magyarázása a gyermekeknél inkább ártana, mint hasz- 
nálna. Ne féljünk, hogy ,az a mythologiai szin, mely e historiákon elömlik, a 
gyermek fejét megtévesztheti, örvendjünk inkább, hogy szép festésekkel tölti 
el lelkét". A mit Kazinczy irt, az a mostani neveléstudománynak elve. A könyv- 
irója ezt az elvet nemcsak ismeri, hanem követi is. A bibliában találtató élet- 
képeket nem bonczolja, hanem jeleníti, a történeteket elbeszéli, miből aztán a 
tanulság magától következik. Az érzelemre hat és tanit. A nevelésben és oktatás- 
ban tett sok évi tapasztalat, szélesebb látkör és irói hivatottság nyilvánulnak 
e könyvben, mely alkalmi imákat is tartalmaz. 

Útmutatás a szőlőmivelésre. A földmivelésügyi magyar kir. - minister 
kiadványa. Budapest Ára 1 korona. A földmivelésügyi minister tapasztalt 
szakférfiakkal munkálatot készitetett a helyesebb szőlőmivelésre, különös tekin- 
tettel az 1896. V. t. cz. végrehajtására, és ezt most egy külön könyvben közre 
bocsátotta. Az útmutatás ábrákkal és rajzokkal van ellátva. E hasznos munkálat 
lelkészeknek és tanítóknak a kik eziránt egyszerü levélben vagy akár levelező 
lapon a földmivelésügyi m. kir. ministerium szőlészeti osztályához fordulnak, 
ingyen küldetik meg. 


KÜLÖNFELEK. 

Az erdélyi ev. ref. egyházkerület ápr. 18-án Kolozsvárt 
tartott közgyűlésén a megüresedett püspöki állásra Dr. Bartók (ryörgy 
szászvárosi lelkészt választotta meg, ki elébb Nagy-Enyeden volt 
lelkész és tanár, ; 

Spears Róbert, angol unitárius lelkész 40 évi buzgó szolgálat 
után, 74 éves korában, f. évi febr. hó 5-én elhunyt Londonban. Élet- 

története nagyon tanulságos. Nálunk az ilyesmi szinte hihetetlen. Isko- 
lákat, theologiai tanfolyamot nem végzett, s mégis egy valódi minta 
lelkész lett belőle. Szegény sorsban születvén, önerején képzette ki 
magát. Szülői kovács mesterségre adták, mely foglalkozása mellett 
szabad idejét olvasásra és tanulásra használta. Később pályáját meg- 
változtatta, tanitó lett. A  tanitóból methodista lelkész. Ismeretségbe 
jővén Harris unitárius lelkészszel, az unitárius hitelveknek lett hirde- 
tője és buzgó apostola. A. vidékről Londonba ment papnak, s 1867-ben 
a britt és külföldi unitárius társulatnak  segéd- s 1869-ben rendes 
titkára lett. Titkársága idejében rendkivüli tevékenységet fejtett ki. 
Channing műüveinek egy shilling-es kiadásával tett nagy szolgálatot az 
unitárismusnak. Irt egy müvet az , Unitárius jelesekről", egy , Unitá- 
rius kézi könyvet". Miss Sharpe-al  , Channing  House-sehool"  czimen 
egy felsőbb leánynevelő intézetet alapitott, unitárius lelkészek leányai 
számára, Londonban. Vallásos nézeteit illetőleg conservativ volt; s 
ezért meghasonlott a szabadabb elvü unitáriusokkal "Theodor Parker 
műüveinek a kiadása miatt, s 1876-ban a titkárságról lemondott. Hogy 
mily hasznos szolgálatot tett, mutatja az, hogy 20 ezer frt jutalmat 
adtak érdemeinek elismeréséül. A titkárságról való lemondása után is 
folytatta hasznos tevékenységét. A külföldi missiónak lelkes pártolója 
volt. Különösen velünk nagyon rokonszenvezett. Irős unitárius volt s 
egész lélekkel harczolt az unitárius név fentartása mellett, melyet többen 
el akartak hagyni s csak keresztény czimet használni. Szerkesztette a , Chris- 
tian Life"-ot. Finom, megnyerő modorú ember volt s derék családapa. Éle- 
tét örökös munkásságban töltötte el, s ugyszólva munkaközben is halt meg. 
Temetése nagy részvét mellett ment végbe. Három unitárius lelkész 
teljesítette a kegyeletes szolgálatot. (K-—s.) 

A vallás- és közoktatásügyi tárcza költségvetésének tár- 
gyalását rendes szokása szerint Wlassics most is egy szép, minden 
részletre kiterjedő, magvas, tervekben, törekvésekben, gondolatokban 
gazdag beszéddel nyitotta meg. Fájdalom tölt el, ha látjuk, mint kell 
minden nagyobb lépésénél mindig csak a pénz, az anyagi hiány miatt 
panaszkodnia s nagyszabásu culturális politikájában e korlátokkal küz- 


denie. Culturpolitikájának vezető gondolata — a mint előbbi évekből 
már ismerjük — az, ,hogy állami és nemzeti egységünk előfeltételét 


a eulturintézményekben, a hazafias érzésekben, a közös törekvésekben 
és eszményekben összeforrott magyar nemzeti cultura képezi". A gyö- 
keres tanügyi rendszerváltozások előkészítésében és kivitelében a leg- 
nagyobb óvatossággal jár el, mert egy alapjában elhibázott rendszer a 
nemzet életérdekeit derékon támadhatná meg. Vezérelve az, hogy a 
reformok egységesen, párhuzamosan összeségökben készitendők elé s 
gyorsan, erélyesen, de fokozatosan viendők keresztül. A vallásügynél 
a lelkészi jövedelem kiegészítését időben is, összegben is hamarább 
akarja végrehajtani, mint eredetileg tervezve volt. A felsőoktatásnál a 
munkaidő és a szümidő uj rendezését tartja leghamarább megoldandó- 
nak. Behozandónak tartja a kötelező collegiumok behozatalát. Második 
elve a kölelező tudorság megszüntetéses a tudorság tudományos jel- 

legüvé szervezése. A tamírképzés-nél szükségesnek tartja, hogy az egye- 
tem alkalmazkodjék a követelményekhez s a tudományos buvárkodás 
mellett a tamitás művészetére is sulyt fektessen. A középiskolák-nál 
azok beléletének fejleszt ésére kiván kiváló sulyt fektetni. A  tanterv- 
revisionál az egységes jogosításu középiskola gondolata vezérelte. Inter- 
natusok és alumniumok szervezésének barátja, hogy a tanulók ne 
legyenek kitéve a felügyelet hiányából származó bajoknak. Megemlé- 
kezett arról az actióról, melyet a képzőműüvészeteknek az iskolába való 
bevitele érdekében kifejtett. Azután a tamitóképzésről, kercskedelmi 
oktatásról, felsőbb leányiskoláról mondta el elveit, terveit s áttérve a 
népnevelésre a hit és vallásoktatás fontosságát hangsulyozta. Az ingyenes 
oktatást csak lépésről-lépésre valósithatja. Tanitói korpótlékok, községi 
és felekezeti tanitók fizetésének kiegészitésénél tulkiadásoktól sem fog 
visszalépni. Még a polgári iskoláról, kisdedóvásról és müvészeti poli- 
tikájáról szólott s igy megrajzolta a magyar culturélet képét, hűen, 
szépités nélkül, hivatkozva arra, hogy a nagy czélok s a rendelkezésre 
álló eszközök aránytalanságának sulya működéséra nehezedik. -— Ezek 
beszédének vezető gondolatai. Ezzel a beszéddel nyitotta meg a vitát, 
a mely egy egész és két fél ülésre terjedett. Azok közt a szónokok 
között, a kik a közoktatási tárcza költségvetésénél a vitában részt 
vettek, Óvári vetett fel egy szép gondolatot, hogy t. i. a határszélek 
nemzeti iskolákkal bástyáztassanak "körül. S Komlósi y sürgette a taná- 
rok társadalmi állásának emelését s fizetésük rendezését. Ki kell emel- 
nűnk még Hock János és Berzevicgy Albert beszédeit, kik, bár 
ellentétes álláspontokból, a művészeti politika irányitására termékeny 
gondolatokkal járultak ahhoz a szép vitához, a melyért egyik tekin- 


télyes napi lap a magyar országházat — kétségtelenül tulságosan nagy 
jóakarattal — a művészetek parlamentjének nevezte. hez e 


Katholikus americanismus. Ezelőtt nehány tiz évvel Hecker 
amerikai róm. kath. lelkésznek az a gondolata támadt, hogy a római 
egyház tanait módositott alakban hirdesse, hogy a visszatetsző vonások 
eltünjenek. Irányának képviseletére egy rendet alapitott, a paulinus 
atyák rendjét. A katholicismusnak e formáját Amerikában , heckeris- 
mus"-nak, Europában , amerikanismus"-nak nevezik. Közelebbről meg- 
jelent a Hecker atya életrajza és a róm. kath. egyházban heves vitát 
idézett elé. A régi szerzetek állást foglaltak a heckerismus ellen, mely. 
sok róm. katholikusra hatással volt Annex kában és azt kivánták, hogy 
az egyház hű fiai figyelmeztessenek, hogy a róm. kath. egyházban 
americanismus nem létezhetik, mert az egyház egy, változhatatlan és 
oszthatatlan. A pápa ezért encyelicát intézett Gibbon bibornokhoz, 
melyben egyfelől megengedi, hogy a heckeristák az eddigi módon 
prédikáljanak, de másfelől kinyilatkoztatja, hogy a Krisztus csalhatatlan 
képviselője által tanított egyházi tantól a legkisebb pontban sem lehet 
eltérni. Hát ez diplomatikusnak elég diplomatikus nyilatkozat. Nem 
kifogásolja az americanismust, de hangoztatja, hogy az egyház A meriká- 
ban nem lehet más, mint a mi a világ többi részében. De tényleg a 
dolog nem ugy áll. Tényleg az americanismus más, mint a pápai udvar 

vagy Spanyolország katholicismussa. Az americanismus a katholicismus- 
nak egy új formája. Az amerikai katholikusok a katholicismust e formá- 
ban szivesebben fogadják. Az ultramontan, jezsuita szerzeteseket, a kik 
a népeknek annyi veszedelmet okoztak, hagyják Europának, hol azok- 
nak még a protestánsok között is akad egy-egy bámulója. 


John James Tayler leánya. A szép fekvésű cottage felett, mely 
London egyik külvárosában, Hampsteaden a Rosslyn- fillen van, mély 
gyász ül. Lakója, John James Tayler leánya, elköltözött. Az emlékek, 
a melyeket hátrahagy, túlterjednek a magán élet körén. Atyja mun- 
kássága iránt mindig kiváló érdeklődést tanusított s utazásaiban hű 
kisérője volt. Elkisérte a magyar unitáriusok 1868-ban Tordán tartott 
ünnepélyére is, hol Tayler, mint az angol unitáriusok képviselője jelent 
meg. Atyja 1869-ben elhalálozott és azután nem sokkal Tayler leánya 
férjhez ment T. Smith Oslerhez. De atyja szellemének azután is áldo- 
zott. 1876-ban ujra kiadta atyjának történelmi jeles művét:  , Retro- 
spect of the Religious Life of England" és 1877-ben egy másik munkáját : 
, Christian Aspects of Faith and Duty", mindkettőhez előszót irva. 
Tayler leánya mivelt nő volta férfiúi modor keresése nélkül és fegyel- 
mezett gondolkozású gyengeségek nélkül. A dolgokat és embereket nem 
a szeszélyen keresztűl látta, hanem helyes álláspontból tudta megitélni 
és értékük szerint mérlegelni. Sokat forgott férfiak társaságában. Atyja 
házánál Martineau, Weeksteed és más jeles férfiak gyakori vendégek 
voltak. De nőiességét meg tudta tartani. Sok szellemet és tudományt 
fogadott lelkébe, de azért gyakorlati jó érzékét nem vesztette el s férje 
egy példányszerű házi nőt birt benne. A Rosslyn-hilli cottage üres lett. 
De felette lebeg egy felvilágosult, mély vallásosságu nőnek emlékezete 
és az arra menők mindig kegyelettel fogják említeni: Itt lakott a John 
James Tayler leánya. 

Gyászhirek : Özv. Szindi Nagy Lajosné, Hlawa Katalin febr. 
20-án lelhunyt Kolozsvárt 75 éves korában. Nagy Albert torda-aranyosi 
megyei hivatalnok, Nagy Miklós  Bánfty-Hunyadon gyógyszerész és 
birtokos, Nagy Gyula főisk. tanár és Nagy Berta, Veres László birtokos 
és kereskedő neje az elhunytban édes anyjukat gyászolják. — Inczefi 
József főiskolánkban elemi osztálytanitó mártius 20-án 31 éves korá- 
ban megszünt élni. A tanügy egy buzgó munkást vesztett benne. — 
Szász András vadadi unitárius lelkészt öizélény csapás találta. Ápr. 8-án 
elragadta tőle a halál szeretett nejét, Nagy Zsuzsánmát élete 22-ik s 


házasságuk 2-ik évében. 

Az 5 Ezredéves Emlékalaps-ra tett kegyes adományok. 


(Tizenhatodik közlemény.) 


990. Árkosi egyházközség a else etts etERS 
1 Mózes Mihály abrudbányai lelkész . . . . . . 2... 9. 
2. Létay Domokos sinfalvi lelkész a maga, neje Török Etelka, 
gyermekeik : Cornelia, Árpád, Ilona és Margit részéről 13 írt — kr. 

223. Bedő Sándor adóhivatalnok, Segesvár . . . . . . . . . 1fet 28kt 
224. Albert Lőrincz, bölöni isk. mester gy.-ivén: Löfi Áron " 

50 kr. Löfi Zulejka 50 kr. Löü Ödön £0 kr. Albert 

Lőrincz id. 50 kr. Albert Lőrinczné Nagy Róza 50 kr. 

Albert Róza 50 kr. Ifj. Albert Lőrinez 50 kr. Özv. 

Albert Áronné Mikó Zsuzsánna 50 kr. Teleki Gáborné 

Albert Zsuzsánna 50 kr. Agyagásai Nagy József 50 kr. 

Kisgyörgy Tamás 50 kr. Ifj Kovács István 10 kr. Tana 

János 50 kr. Siki István és neje Löfi Ilona 50 kr. Sikó 

György 50 kr. Varga Gergely 10 kr. Ifj. Mikó József 

5 kr. Ifj. Tóth Ferencz 5 kr. Id. Lakatos János 10 kr. 

Kisgyörgy Lajos 10 kr. Pál János felszegi 10 kr. Pál 

Miklós felszegi 10 kr. Id. Tana János 10 kr. Tana 

András 5 kr. Both Miklós 5 kr. Bartha Sámuel 5 kr. 

Id. Mikó József 15 kr. Kozma Juszta 5 kr. Tana Ger- 

gely 15 kr. Léta Sámuel 5 kr. Léta Áron 5 kr. Tökés 

Miklósné 10 kr. Boda Zsigmond 10 kr. Kozma Juliánna 

10 kr. Kisgyörgy Lajos, Vajda 5 kr, Rafael Jakab 30- kr. 

Rafael Rózsika 20 kr Kozma Dénes 10 kr. Szabó Dénes 

5 kr.-Tóth György 5 kr. Gáspár József 20 kr Tana 

József 5 kr. Marczelné Szentpáli Anna 10 kr. Ifj. Pál 

Ferencz 5 kr Kisgyörgy Elek 5 kr. Uzoni Izsák 10 kr. 

Id. Bedő Istvánné 10 kr. Pál Miklós 10 kr. Bodori 

Sándor 5 kr. Kisgyörgy Zsuzsánna 5 kr. Vajda Mihály 

5 kr. Vajda Lajos 5 kr. Löfi Boldizsár 20 kr. Boda 


Dénes 10 kr. légyűtt. 10 frt 65 kr. 


225. Kopp József m. áll. vasuti hivatalnok, Kolozsvár, . . . 5 írt — kr. 
226. Santroech Alajosné Mátéfy Margit tanárné ., , . . . . . 2 frt — kr. 
227. Barabás József tanár, Sz.-Keresztüar, 1.4... 40. 3 írt — kr. 


Összesen . ., . . 40 Írt 65 kr. 
Az előbbi 15 közl. összege . . 2206 frt 20 kr. 
Szives köszönet az adományokért, Együtt. 7. [SZAG ÁTG BOK 
Kolozsvárt, 1899 ápr. 21. 
FexREnxcz Jözsner, 
unitar. püspök. 


Adakozás a kolozsvári unitárius templom belső szépitésére. 
(Hetedik közlemény.) 


Koronka Antalné, Sylvester Zsuzsánna urnő , . . ..... 100 frt — kr. 
Binder JÁNÓB 92 kra a alkandéstttteté at été NTANNKEERS : 2 frt Sb 


E közlemény összege . . . — 102 frt. — kr. 

Előző közl. összege , . . .- 1829/frt 11-ke. 

; Összesen . . 1431 frt 11 kr. 

A szíves adakozásért hálás köszönet. 

Kolozsvárt, 1899. ápr, 25 PéÉrERrr DÉNEs, 
unitárius pap. 


